Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2024/10/187675/	ကန့်ဘလူမြို့နယ်၊ အင်းလယ်ကြီးရွာကို စစ်တပ်က ဒရုန်း ဖြင့် ဗုံးကျဲမှု ကလေးငယ် ၂ ဦး အပါအဝင် ၃ ဦးသေဆုံးပြီး ပြည်သူ ၈ ဦး ဒဏ်ရာရ	["ကန့်ဘလူမြို့နယ်၊ အင်းလယ်ကြီးရွာကို စစ်တပ်က ဒရုန်း ဖြင့် ဗုံးကျဲမှု ကလေးငယ် ၂ ဦး အပါအဝင် ၃ ဦးသေဆုံးပြီး ပြည်သူ ၈ ဦး ဒဏ်ရာရ", "ရန်ကုန်၊ အောက်တိုဘာ ၁၃", "စစ်ကိုင်းတိုင်း၊ ကန့်ဘလူမြို့နယ်၊ အင်းလယ်ကြီးရွာကို အကြမ်းဖက် စစ်တပ်က ဒရုန်းဖြင့် ဗုံးကျဲတိုက်ခိုက်ရာ ကလေးငယ် ၂ ဦး အပါအဝင် ၃ ဦး သေဆုံးပြီး ၈ ဦး ထိခိုက် ဒဏ်ရာရရှိခဲ့ကြောင်း ကျွန်းလှတက်ကြွလှုပ်ရှားသူများအဖွဲ့မှ တာဝန်ရှိသူ တစ်ဦးက ရန်ကုန် ခေတ်သစ်မီဒီယာသို့ ပြောဆိုသည်။", "ယမန်နေ့ အောက်တိုဘာလ ၁၂ ရက်နေ့ နံနက် ၁ နာရီ ၃၀ မိနစ်ခန့်အချိန် ကန့်ဘလူမြို့နယ်၊ အင်းလယ်ကြီးရွာရှိ ပြည်သူပိုင် နေအိမ်များကို ငါတို့ရွာ ပျူစောထီး အထိုင်စခန်းမှ အကြမ်းဖက် စစ်သားများနှင့် ပျူစောထီးများက ဒရုန်း ဖြင့် ဗုံး ၃ လုံးချ တိုက်ခိုက်ခဲ့ရာ ကလေးငယ် ၂ ဦးအပါအဝင် ၃ ဦးသေဆုံးပြီး ၈ ဦး ထိခိုက် ဒဏ်ရာရရှိခဲ့ကြောင်း ၊ သေဆုံးသူများမှာ အသက် ၃၀ နှစ် အရွယ် မဖြူဝင်း ၊ အသက် ၄ နှစ်အရွယ် မသိမ့်သိမ့်ဖြူ နှင့် အသက် ၁၀ နှစ်အရွယ် မငြိမ်းအိစံ တို့ ၃ ဦးဖြစ်ကြောင်း ၊ ထို့ပြင် ယနေ့အောက်တိုဘာလ ၁၂ ရက်နေ့ နံနက် ၂ နာရီခန့်တွင်လည်း ရွာမရွာရှိ ပြည်သူပိုင် နေအိမ်များပေါ်ကိုလည်း ဒရုန်းဖြင့် ဖြင့် ဗုံးကျဲ တိုက်ခိုက်မှုများ လုပ်ဆောင်ခဲ့ကြောင်း သိရှိရသည်။", "ပြည်သူများနေထိုင်ရာ ကျေးရွာများသို့ ဒရုန်းဖြင့် ဗုံးကျဲနေသော စစ်ကောင်စီတပ်မှာ အောက် တိုဘာလ ၁၁ ရက်နေ့ ကန့်ဘလူ ၆၀၀၆ တပ်မှ အင်အား ၇၀ ခန့်ဖြင့် ထွက်လာသော စစ်ကြောင်းဖြစ်ပြီး ငါတို့ရွာပျူစောထီး အထိုင် ချနေခြင်း ဖြစ် ကြောင်း ၊ အဆိုပါစစ်ကြောင်းက ယခင်ကဲ့သို့ စစ်ကြောင်း ထိုးခြင်းများမလုပ်ဘဲ အနီးအနားတဲတိုက်ရှိ ပြည်သူပိုင် ပစ္စည်းများနှင့် ကျွဲ၊ နွား၊ ဝက်၊ ကြက်များကို ခိုးယူ ရှာဖွေစားသောက်ကာ အထိုင်စခန်းများမှ ဒရုန်း ဖြင့် ပြည်သူများ နေထိုင်သည့် ကျေးရွာများကို အကြောင်းမဲ့သက်သက် ဗုံးကျဲ တိုက်ခိုက်နေခြင်းဖြစ်ကြောင်း သိရှိရသည်။", "စစ်ကိုင်းတိုင်း ၊ ကန့်ဘလူမြို့နယ်တွင် ထိုသို့ အကြမ်းဖက် စစ်တပ်များက ဒရုန်းဖြင့် ဗုံးကျဲတိုက်ခိုက်ခဲ့ခြင်းကြောင့် စက်တင်ဘာလအတွင်း အပြစ်မဲ့ ပြည်သူ ၆ ဦး ဗုံးသီး ထိမှန် သေဆုံးခဲ့ကြောင်းကျွန်းလှ တက်ကြွလှုပ်ရှားသူများအဖွဲ့ထံမှ သိရှိရသည်။"]
https://yktnews.com/2023/11/131016/	ကန့်ဘလူမြို့နယ်၊ ၆၀၀၆ အမြောက်တပ်ရင်းကို ရှော့ဒုံးဖြင့် ပစ်ခတ်တိုက်ခိုက်၊ စစ်တပ်က ပစ်ခတ်မှုကြောင့် ပြည်သူ ၂ ဦးသေဆုံး	["ကန့်ဘလူမြို့နယ်၊ ၆၀၀၆ အမြောက်တပ်ရင်းကို ရှော့ဒုံးဖြင့် ပစ်ခတ်တိုက်ခိုက်၊ စစ်တပ်က ပစ်ခတ်မှုကြောင့် ပြည်သူ ၂ ဦးသေဆုံး", "ရန်ကုန်၊ နိုဝင်ဘာ ၁၂", "စစ်ကိုင်းတိုင်း ၊ ကန့်ဘလူမြို့နယ် ရှိ အမှတ် ၆၀၀၆ အမြောက်တပ်ရင်းကို ၁၀၇ မမ ရှော့တိုက်ဒုံးများဖြင့် ၂ ရက်ဆက်တိုက်ပစ်ခတ်တိုက်ခိုက်ခဲ့ကြောင်း Kabula Underground Warrors အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "နိုဝင်ဘာလ ၁၀ ရက်နေ့ နံနက် ၁၁ နာရီအချိန်ခန့်တွင် ၁၀၇ မမ ရှော့တိုက်ဒုံးများဖြင့် သွားရောက် ပစ်ခတ် ခဲ့ရာ အခြေအနေ တစ်ခုကြောင့် ပစ်ခတ်ခြင်းမပြုခဲ့ရဘဲ ပြန်လည် ဆုတ်ခွာခဲ့ပြီး ကန့်ဘလူ ပျူစောထီးခေါင်း ဆောင် သောင်းငွေ၏ တပည့် ပျူစောထီး ၃ ဦးကို ဖမ်းဆီးရမိခဲ့ကြောင်း၊ နိုဝင်ဘာလ ၁၁ ရက်နေ့ နံနက် ၁၀ နာရီခန့်တွင် ထပ်မံသွားရောက် ပစ်ခတ်ခဲ့ရာ စစ်သား၊ ပျူစောထီများ စုဝေးနေထိုင်ရာ ၆၀၀၆ တပ် ရင်း အနီးရှိ ဘောလုံးကွင်းအတွင်း ကျရောက်ပေါက်ကွဲခဲ့ပြီး အများအပြား ထိခိုက်သေဆုံးမှုရှိနိုင်ကြောင်း သိရသည်။", "အဆိုပါ တိုက်ခိုက်မှုကို Kanbula Warriors အဖွဲ့နှင့် ပူးပေါင်းမဟာမိတ်အဖွဲ့များက လုပ်ဆောင်ခဲ့ခြင်း ဖြစ် ပြီး အကြမ်းဖက်စစ်တပ်၏ ၆၀၀၆ အမြောက်တပ်ရင်းမှ ပြည်သူများ နေထိုင်ရာ အနီးအနားကျေးရွာ များသို့ ဟောင်ဝစ်ဇာလက်နက်ကြီးများနှင့် အကြောင်းမဲ့ ပစ်ခတ်နေသဖြင့် တန်ပြန် တိုက်ခိုက်ခဲ့ခြင်း ဖြစ်ကြောင်း သိရသည်။", "ထို့ပြင် ကန့်ဘလူမြို့နယ်မြောက်ပိုင်း၊ ချပ်သင်းကုန်းကျေးရွာတွင် အကြမ်းဖက် စစ်ကောင်စီတပ်ဖွဲ့က ရမ်း သမ်းပစ်ခတ်မှုနှင့် ကျေးရွာအတွင်းမိုင်းထောင်မှုတို့ကြောင့် ပြည်သူ ၂ ဦးသေဆုံးကာ ၂ ဦး ဒဏ်ရာရရှိခဲ့ ကြောင်း Kotaungbo Revolution – KTB-R မှ တာဝန် ရှိ သူတစ်ဦးက ရန်ကုန်ခေတ်သစ် သတင်းဌာန ထံသို့ ပြောကြားသည်။", "နိုဝင်ဘာလ ၁၀ ရက်တွင် ကန့်ဘလူမြို့နယ်မြောက်ပိုင်း၊ ချပ်ကုန်းကျေးရွာအနောက်ဘက်၊ လယ်ကွင်း ပြင်တွင် အကြမ်းဖက်စစ်ကောင်စီတပ်နှင့် တော်လှန်ရေးတပ်ဖွဲ့များကြား တိုက်ပွဲဖြစ်ပွားခဲ့ရာ အကြမ်း ဖက်စစ်ကောင်စီတပ်မှ ရမ်းသမ်းပစ်ခတ်မှုကြောင့် ချပ်သင်းကုန်းကျေးရွာနေ အသက် ၄၈ နှစ်အရွယ် ကိုဖိုးကျော်၌ ဝမ်းဗိုက်နှင့် ဒူးတို့တွင် ကျည်ထိမှန်ဒဏ်ရာရရှိကာ သေဆုံးခဲ့ပြီး အသက် ၄၈ နှစ် အရွယ် ကိုစောဝင်းမှာ ခြေထောက်ကျည်ထိမှန်ဒဏ်ရာရရှိခဲ့ကြောင်း သိရသည်။", "အလားတူ ယမန်နေ့ နိုဝင်ဘာလ ၁၁ ရက် နေ့ကလည်း ချပ်သင်းကုန်းကျေးရွာမှ စစ်ကောင်စီတပ်သား များထွက်ခွာသွားပြီးနောက် ချပ်သင်းကုန်းရွာသား ကိုစိုးခိုင်နှင့် ကိုမောင်ခိုင်တို့ တို့သည် ကျေးရွာအတွင်း သို့ ပြန်လည်ဝင်ရောက်ခဲ့ရာ ရွာ၏ အနောက်ဘက် လယ်ကွင်းပြင် အစပ်၌ အကြမ်းဖက်စစ်တပ်က ထောင်ထားခဲ့သောမိုင်းမိကာ အသက် ၅၀ နှစ်အရွယ် ကိုစိုးခိုင်မှာ နေရာမှာပွဲချင်းပြီး သေဆုံးခဲ့ကြောင်း၊ အသက် ၄၉ ကိုမောင်ခိုင်မှာ ခြေထောက် ပြင်းထန်ဒဏ်ရာရရှိခဲ့ကြောင်း သိရသည်။"]
https://yktnews.com/2023/09/121239/	ကန့်ဘလူမြို့နယ်အတွင်း စစ်တပ်က စစ်ကြောင်း ထိုးနေပြီး ကျေးရွာ ၁၅ ရွာမှ ပြည်သူ ၁၀၀၀၀ ကျော် ထွက်ပြေး တိမ်းရှောင်နေရ	["ကန့်ဘလူမြို့နယ်အတွင်း စစ်တပ်က စစ်ကြောင်း ထိုးနေပြီး ကျေးရွာ ၁၅ ရွာမှ ပြည်သူ ၁၀၀၀၀ ကျော် ထွက်ပြေး တိမ်းရှောင်နေရ", "ရန်ကုန်၊ စက်တင်ဘာ ၆", "စစ်ကိုင်းတိုင်း၊ ကန့်ဘလူမြို့နယ်တောင်ဘက်ခြမ်းကို စက်တင်ဘာ ၄ ရက်နေ့မှ စ၍ အကြမ်းဖက် စစ်တပ်က စစ်ကြောင်းထပ်မံထိုးနေ၍ ကျေးရွာ ၁၅ ရွာမှ ပြည်သူ ၁၀၀၀၀ ကျော် စစ်ဘေးရှောင်ပြေးနေရကြောင်း Infinity Group မှ တာဝန်ရှိသူမှ ရန်ကုန်ေခတ်သစ်သတင်းဌာနသို့ ပြောကြားသည်။", "အကြမ်းဖက် စစ်တပ်သည် ဩဂုတ်လ ၃၀ ရက်မှ စက်တင်ဘာလ ၁ ရက်နေ့အထိ စစ်ကြောင်းထိုး၍ စစ်ရေးလှုပ်ရှားခဲ့ပြီးနောက် စက်တင်ဘာလ ၄ ရက်နေ့တွင် နယ်မြေခံပျူစောထီးအများဆုံးပါဝင်သော စစ်ကြောင်း ၃ ခုပူးပေါင်းကာ ထပ်မံစစ်ကြောင်းထိုးနေခြင်းဖြစ်ကြောင်းသိရသည်။", "“ညပိုင်းကတော့ အင်းလယ်ကြီးရွာထဲ တပ်စွဲတယ်ပြောတယ်ဗျ။စစ်ရှောင်ဦးရေက ၁၀၀၀၀ ကျော်ပါတယ်ဗျ။ တိုက်ပွဲ မကြားမိသေးဘူးဗျ” ဟု Infinity Group မှ တာဝန်ရှိသူမှ ရန်ကုန်ခေတ်သစ်သတင်းဌာနသို့ ပြောကြားသည်။", "အကြမ်းဖက်စစ်တပ်နှင် ပျူစောထီးများ စစ်ကြောင်းထိုးနေသည့်အတွက် ကန့်ဘလူမြို့နယ်တောင်ခြမ်းရှိ ညောင်ပေါင်ရင်း၊ ရွာမ၊ ဉာဏ်အင်း၊ အင်းလယ်ကြီး၊ ကျေးပင်အက်၊ အင်္ဂါဒေါင့်၊ သရက်တာ၊ ထိန်တော၊ ဆူးပုတ်ကုန်း၊ ဘိုတဲကုန်း၊ ဘိုကုန်း၊ ပေလည်၊ မဲသည်၊ သပြေသာ၊ ကိုင်းရိုး အစရှိသည့် ကျေးရွာများမှ ဒေသခံပြည်သူများ စစ်ဘေးရှောင်နေရခြင်းဖြစ်ကြောင်း သိရှိရသည်။", "စက်တင်ဘာလ ၅ ရက်နေ့တွင် အကြမ်းဖက် စစ်တပ်က အင်းလယ်ကြီးရွာအနီးရှိ တောထဲတဲတိုက်များကို ဝင်ရောက်မွှေနှောက်ကာ ပစ္စည်းများခိုးယက်ယူဆောင်နေသည့်အပြင် တဲအိမ်အချို့ကိုပါ မီးရှို့ဖျက်ဆီးနေကြောင်း ဒေသပြည်သူများထံမှ သိရသည်။"]
https://yktnews.com/2023/06/107560/	ကန့်ဘလူမြောက်ခြမ်းကို စစ်တပ်က စစ်ကြောင်း ၃ ကြောင်းဖြင့် ဝင်ရောက်လာပြီး ရှမ်းကုန်းရွာကို မီးတင်ရှို့နေ၊ ကျေးရွာ ၁၂ ရွာ ကျော်မှ ပြည်သူများ ထွက်ပြေးနေရ	["ကန့်ဘလူမြောက်ခြမ်းကို စစ်တပ်က စစ်ကြောင်း ၃ ကြောင်းဖြင့် ဝင်ရောက်လာပြီး ရှမ်းကုန်းရွာကို မီးတင်ရှို့နေ၊ ကျေးရွာ ၁၂ ရွာ ကျော်မှ ပြည်သူများ ထွက်ပြေးနေရ", "ရန်ကုန်၊ ဇွန်လ ၁၄", "စစ်ကိုင်းတိုင်း၊ ကန့်ဘလူမြို့နယ် မြောက်ခြမ်းကို အကြမ်းဖက် စစ်ကောင်စီတပ်က စစ်ကြောင်း ၃ ကြောင်းဖြင့် ဝင်ရောက်လာပြီး ရှမ်းကုန်းရွာကို မီးတင်ရှို့နေကာ ကျေးရွာ ၁၂ ရွာကျော်မှ ပြည်သူထောင် ပေါင်းများစွာ ထွက်ပြေးနေရကြောင်း Infinity Group မှ တာဝန်ရှိသူတစ်ဦးက ရန်ကုန်ခေတ်သစ် သတင်းဌာနထံသို့ပြောကြားသည်။", "ယနေ့ဇွန်လ ၁၄ ရက်နံနက်ပိုင်းက စတင်ပြီး ဇွန်လ ၉ ရက်နေ့ကတည်းက ဝင်ရောက်လာသော အင် အား ၁၀၀ ကျော်ပါ ခမရ ၃၆၁ နှင့် ပျူစောထီး ပူးပေါင်းစစ်ကြောင်းသည် ချပ်ကြီးကျေးရွာမှ တဆင့် ဇင်းရွာဘက်သို့ ဆက်လက်စစ်ကြောင်းထိုးကာ ရှမ်းကုန်းရွာကို ဝင်ရောက်မီးရှို့နေကြောင်း၊ ကျွန်းလှမြို့ နယ်ဘက်မှ ထွက်လာသော အင်အား ၇၀ ခန့်ပါ စစ်သား၊ ပျူစောထီးပူးပေါင်းစစ်ကြောင်းသည် ထန်းပင် ကုန်းရွာဘက်သို့ စစ်ကြောင်းထိုးနေကြောင်း၊ ကန့်ဘလူမြို့မှ ထွက်လာသော အင်အား ၈၀ ခန့်ပါ စစ် ကြောင်းသည် ထန်းပင်ကုန်းရွာသို့ ဝင်ရောက်တပ်စွဲထားကြောင်း သိရသည်။", "“တိုက်ပွဲဖြစ်တာလဲ မရှိဘူး၊ ဓားစာခံဖမ်းခံရတာတော့ မကြားမိသေးဘူး။ ရှမ်းကုန်းရွာမှာ မီးရှို့နေတဲ့ အခြေအနေက လွန်ခဲ့တဲ့ ၁ နာရီလောက်က မီး တောက်မြင်ရသေးတယ်၊ အခုတော့ မမြင်ရတော့ဘူး၊ စစ်ကြောင်းကလည်း ရွာက မထွက်သေးဘူး၊ ကျွန်းလှကနေ ထွက်လာတဲ့ စစ်ကြောင်းက ထန်းပင် ကုန်းရွာကို ဦးတည်နေတယ်ဆိုပေမယ့် ရွာထဲမဝင်သေးဘူး၊ ထွက်ပြေးနေရတဲ့ရွာကတွေကတော့ ၁၂ ရွာ ကျော်တယ်၊ စစ်ကြောင်းက ၃ ကြောင်းထိုးနေတာအပြင် ဘယ်ကို လှည့်ဝင်မလဲ မသိရသေးတော့ အနီး အနားကျေးရွာတွေက အကုန်ပြေးနေရတာ” ဟု Infinity Group မှ တာဝန်ရှိသူတစ်ဦးက ရန်ကုန်ခေတ် သစ်သတင်းဌာနထံသို့ပြောကြားသည်။", "အကြမ်းဖက် စစ်ကောင်စီ စစ်ကြောင်းများဝင်ရောက်နေမှုကြောင့် ကန့်ဘလူမြို့နယ် မြောက်ခြမ်းရှိကျေး ရွာများဖြစ်သော ကြာတကန်၊ ထန်းပင်ကုန်း၊ ပင်းတည်း၊ ဟင်းဖြူတော၊ ရှမ်းကုန်း၊ အင်းမ၊ ဖလားရ၊ချောင်းကြား၊ ပင့်သာ၊ ပိတောက်ပင်၊ အုတ်ခင်းနှင့် နဂါးပေါ်ရွာစသည့် ကျေးရွာများမှ ပြည်သူများမှာ စစ်ဘေးရှောင်နေရကြောင်း သိရသည်။", "Photo – ကန့်ဘလူမြို့နယ်အတွင်း စစ်တပ် စစ်ကြောင်း ဝင်ရောက်စီးနင်းမှုကြောင့် ထွက်ပြေးတိမ်းရှောင်နေရသော ပြည်သူများ"]
https://yktnews.com/2023/04/95437/	ကန့်ဘလူရှိ ကျေးရွာ ၂ ရွာကို စစ်တပ်က မီးရှို့နေပြီး ပြည်သူ ၅၀၀၀ ကျော် ထွက်ပြေးတိမ်းရှောင်နေရ	["ကန့်ဘလူရှိ ကျေးရွာ ၂ ရွာကို စစ်တပ်က မီးရှို့နေပြီး ပြည်သူ ၅၀၀၀ ကျော် ထွက်ပြေးတိမ်းရှောင်နေရ", "ရန်ကုန်၊ ဧပြီ ၂", "စစ်ကိုင်းတိုင်း၊ ကန့်ဘလူမြို့နယ်ရှိ ကျေးရွာ ၂ ရွာကို စစ်တပ်က မီးရှို့ဖျက်ဆီးနေပြီး ပြည်သူ ၅၀၀၀ ကျော် ထွက်ပြေး တိမ်းရှောင် နေရကြောင်း ကျွန်းလှတက်ကြွလှုပ်ရှားသူများ အဖွဲ့မှ တာဝန်ရှိသူ တစ်ဦးကရန်ကုန်ခေတ်သစ် မီဒီယာသို့ ပြောဆိုသည်။", "ဧပြီလ ၂ ရက်နေ့ နံနက် အစောပိုင်းတွင် အကြမ်းဖက် စစ်တပ်က ကန့်ဘလူမြို့နယ်ရှိ လျှော်ဖြူကုန်းရွာနှင့် ဉာဏ်အင်းရွာတို့ကို ဝင်ရောက် စီးနင်းမီးရှို့နေခြင်းဖြစ်ကာ ဒေသပြည်သူ ၅၀၀၀ ကျော် ထွက်ပြေးတိမ်းရှောင်နေရကြောင်းသိရသည်။", "နံနက် ၆ နာရီခန့်တွင် အကြမ်းဖက် စစ်တပ် စစ်ကြောင်းက ထန်းကုန်းတိုက်နယ် အတွင်းရှိ ဉာဏ်အင်းရွာကို ပစ်ခတ် စီးနင်းပြီး နံနက် ၇ နာရီခန့်တွင် ကျေးရွာရှိ ပြည်သူပိုင် နေအိမ်များကို မီးရှို့ဖျက်နေခြင်း ဖြစ်ကြောင်း သိရသည်။", "နံနက် ၈ နာရီ ၄၀ မိနစ်တွင် အကြမ်းဖက် စစ်တပ်၏ ကိုးတောင်ဘို့အထိုင် ခြေလျင်တပ်ရင်း ခလရ ၁၃၇ တပ်မှ စစ်သားများက လျှော်ဖြူကုန်းရွာကို အကြမ်းဖက် ပစ်ခတ် စီးနင်းပြီး ပြည်သူပိုင် နေအိမ်များကို မီးရှို့ဖျက်ဆီးနေခြင်း ဖြစ်ကြောင်း သိရှိရသည်။", "” စစ်ကြောင်းက ၂ ကြောင်းပါ ဉာဏ်အင်းရွာနဲ့ လျှော်ဖြူကုန်းရွာကို မီးရှို့နေတာ ပြည်သူတွေ ထိခိုက်မှု ရှိမရှိနဲ့ ပျက်စီးဆုံးရှုံးမှု အခြေအနေကို မသိရသေးဘူး။ အဲရွာ ၂ ရွာက စစ်ခွေး စစ်ကြောင်းတွေ ခဏခဏ ဝင်ရှို့နေတဲ့ရွာတွေပါ။ ပျက်စီးဆုံးရှုံးမှု အခြေအနေတော့ မသိရသေးဘူး” ဟု ကျွန်းလှတက်ကြွလှုပ်ရှားသူများ အဖွဲ့မှ တာဝန်ရှိသူ တစ်ဦးကပြောဆိုသည်။"]
https://yktnews.com/2023/06/107040/	ကန့်ဘလူရှိ ကျေးရွာ ၂ ရွာကို စစ်တပ်က မီးရှို့ဖျက်ဆီးမှု နေအိမ် ၄၈ လုံးပြာကျပြီး ပြည်သူ ၁၀၀၀၀ ကျော် ထွက်ပြေးနေရ၊ ဆားလင်းကြီးတွင် စစ်ဘေးရှောင်ရင်း အဖွားအို ၂ ဦး အမောဖောက်ပြီး သေဆုံး	["ကန့်ဘလူရှိ ကျေးရွာ ၂ ရွာကို စစ်တပ်က မီးရှို့ဖျက်ဆီးမှု နေအိမ် ၄၈ လုံးပြာကျပြီး ပြည်သူ ၁၀၀၀၀ ကျော် ထွက်ပြေးနေရ၊ ဆားလင်းကြီးတွင် စစ်ဘေးရှောင်ရင်း အဖွားအို ၂ ဦး အမောဖောက်ပြီး သေဆုံး", "ရန်ကုန်၊ ဇွန် ၁၂", "စစ်ကိုင်းတိုင်း၊ ကန့်ဘလူခရိုင်ရှိ ကျေးရွာ ၂ ရွာကို အကြမ်းဖက် စစ်တပ်က ဇွန်လ ၁၀ ရက်နှင့် ၁၁ ရက်နေ့များတို့တွင် ဝင်ရောက် မီးရှို့‌ဖျက်ဆီးခဲ့ပြီး ပြည်သူပိုင်နေအိမ် ၄၈ လုံးပြာကျခဲ့ကြောင်း ကျွန်းလှတက်ကြွလှုပ်ရှားသူများထံမှ သိရသည်။", "ထန်းကုန်းတိုက်နယ်အတွင်းရှိ ဘိုတဲကုန်းရွာကို ဇွန်လ ၁၀ ရက်နေ့ နံနက် ၁၀ နာရီ ၃၀ မိနစ်တွင် ထန်းကုန်းမှ ထွက်လာသော အကြမ်းဖက် စစ်တပ် စစ်ကြောင်းနှင့် ပျူစောထီးစုပေါင်းအင်အား ၁၀၀ ခန့်က အကြမ်းဖက် ပစ်ခတ်ဝင်ရောက်ကာ မီးရှို့ဖျက်ဆီးခဲ့ခြင်းကြောင့် ပြည်သူပိုင်နေအိမ်အလုံး ၂၀ မီးလောင်ပြာကျ ပျက်စီး ဆုံးရှုံးခဲ့ကြောင်းသိရသည်။", "ထို့ပြင် ဇွန်လ ၁၁ ရက်နေ့မနက် ၈ နာရီ ၃၀ မိနစ်တွင် ချပ်သင်းတိုက်နယ်အတွင်းရှိ ပေကုန်းရွာကို ဇင်းအထိုင်မှ ထွက်လာသည့် ခမရ -၃၆၁နှင့် ပျူစောထီးစုပေါင်းအင်အား ၁၄၀ ခန့်မှ အကြမ်းဖက်ဝင်ရောက်မီးရှို့ဖျက်ဆီးခဲ့၍ ပြည်သူပိုင်နေအိမ် ၂၈ လုံးနှင့် စပါးတိုက် ၁၅ လုံးမီးလောင်ပျက်ဆီးဆုံးရှုံးခဲ့ကြောင်းသိရပြီးနောက် ယင်းစစ်ကြောင်းသည် ဇင်းအထိုင်သို့ ပြန်လည်ဝင်ရောက်သွားကြောင်း ကျွန်လှတက်ကြွလှုပ်ရှားသူများအဖွဲ့မှ ပြောကြားသည်။", "ထိုသို့ အကြမ်းဖက်စစ်တပ်မှ စစ်ကြောင်းထိုးဝင်ရောက်လာခြင်းကြောင့် ချပ်သင်းတိုက်နယ်အတွင်းရှိ ဇင်းရွာနှင့် အနီးအနားကျေးရွာများအပြင် ထန်းကုန်းတိုက်နယ်အတွင်းရှိ ဘိုတဲကုန်းနှင့် အနီးအနားရှိ ကျေးရွာများမှ ပြည်သူ ၁၀,၀၀၀ ခန့် အိုးအိမ်စွန့်ခွာပြီး ဘေးလွတ်ရာ ထွက်ပြေးတိမ်းရှောင်နေကြရကြောင်း သိရှိရသည်", "ထို့ပြင် ဆားလင်းကြီးမြို့နယ် ညောင်ပင်ကြီး ကျေးရွာအုပ်စုကို အကြမ်းဖက် စစ်တပ်က မီးရှို့ဖျက်ဆီးမှုကြောင့် ဒေသပြည်သူအများအပြား ထွက်ပြေးတိမ်းရှောင်နေရပြီး ဇွန်လ ၁၁ ရက်နေ့တွင် စစ်ဘေးရှောင် အဖွားအို ၂ ဦး အမောဖောက်ကာ သေဆုံးခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။"]
https://yktnews.com/2023/05/104969/	ကန့်ဘလူရှိ ကျေးရွာ ၂ ရွာနှင့် တန့်ဆည်ရှိ ကျေးရွာ ၁ ရွာကို စစ်တပ်က ယနေ့ နံနက်ပိုင်းတွင် မီးတင်ရှို့နေ	["ကန့်ဘလူရှိ ကျေးရွာ ၂ ရွာနှင့် တန့်ဆည်ရှိ ကျေးရွာ ၁ ရွာကို စစ်တပ်က ယနေ့ နံနက်ပိုင်းတွင် မီးတင်ရှို့နေ", "ရန်ကုန်၊ မေ ၂၉", "စစ်ကိုင်းတိုင်း၊ ကန့်လူမြို့နယ်ရှိ ကျေးရွာ ၂ ရွာနှင့် တန့်ဆည်ရှိ ကျေးရွာ ၁ ရွာကို အကြမ်းဖက် စစ်တပ်က ယနေ့ နံနက်ပိုင်းတွင် မီးတင်ရှို့နေကြောင်း ဒေသပြည်သူများနှင့် ကျွန်းလှတက်ကြွ လှုပ်ရှားသူများအဖွဲ့ထံမှ သိရသည်။", "မေလ၂၉ ရက်နေ့ နံနက်ပိုင်းတွင် ကျွန်းလှမြို့နယ်အတွင်းရှိ ကုက္ကိုကုန်းရွာနှင့် လွှတ်တိုက်ရွာတို့ကို အကြမ်းဖက် စစ်တပ်၏ ခြေမြန်တပ်ရင်း-၃၆၁ နှင့် ပျူစောထီး စုပေါင်းအင်အား ၁၇၀ ခန့်က အကြမ်းဖက် မီးရှို့ဖျက်ဆီးနေခြင်းဖြစ်ကြောင်း သိရသည်။", "ကုက္ကိုကုန်းရွာ၌ မေလ ၂၈ ရက်နေ့တွင် ညအိပ် တပ်စွဲခဲ့သော အကြမ်းဖက် စစ်တပ် စစ်ကြောင်းသည် ယနေ့ နံနက် ၇ နာရီခန့်တွင် ကုက္ကိုကုန်းမှ ပြည်သူပိုင်တန်ဖိုးကြီး ပစ္စည်းများကို ရှာဖွေ မွှေနှောက် ခိုးယူပြီးနောက် ရွာကို မီးရှို့ ဖျက်ဆီးနေခြင်းဖြစ်ကြောင်း သိရှိရသည်။", "စစ်တပ် စစ်ကြောင်းသည် ကုက္ကိုကုန်းရွာကို မီးရှို့ပြီးနောက် နံနက် ၇ နာရီ ၅၀ မိနစ်တွင် လွှတ်တိုက်ရွာကို အကြမ်းဖက် ပစ်ခတ် ဝင်ရောက်ပြီး ထပ်မံမီးရှို့နေကြောင်းသိရှိရသည်။", "” ပြည်သူတွေ ထိခိုက်မှုတော့ မရှိဘူး။ ပြည်သူပိုင် နေအိမ် ဘယ်လောက် မီးလောင်ပျက်ဆီး ဆုံးရှုံးသွားလဲဆိုတာ အတည်မပြုနိုင်သေးဘူး” ဟု ကျွန်းလှတက်ကြွ လှုပ်ရှားသူများအဖွဲ့မှ တာဝန်ရှိသူ တစ်ဦးကပြောဆိုသည်။", "ကျွန်းလှနှင့် ကန့်ဘလူမြို့နယ် အတွင်း အကြမ်းဖက် စစ်တပ် စစ်ကြောင်းများ ကျေးရွာများကို ဝင်ရောက် စီးနင်း မီးရှို့မှုကြောင့် ကျွန်းလှမြို့နယ်အတွင်းရှိ တောင်ယာဆိပ်၊ တကုန်း၊ ကုက္ကိုကုန်း၊သံပုရာပင်စု၊ မြဘုံသာ၊ လွှတ်တိုက်၊‌ အောင်သာယာ၊မဒေါင်၊ဆွဲလှဲ၊ တင်ငုတ်ကြီး၊ မြင်သာဦး၊ သရက်တော နှင့် အောင်ရန်ကင်းရွာ စသည့် ကျေးရွာ ၁၃ ရွာအပြင် ကန့်ဘလူမြို့နယ်အတွင်းမှ ညောင်ကုန်း၊ လက်ခုပ်ပင် နှင့် ကောလင်းမြို့နယ် အောင်ချမ်းသာကျေးရွာစသည့် ကျေးရွာပေါင်း ၁၆ ရွာမှ ပြည်သူ ၁၀၀၀၀ ကျော် အိုးအိမ်စွန့်ခွာပြီး ဘေးလွတ်ရာထွက်ပြေးတိမ်းရှောင်နေရကြောင်း သိရသည်။", "အလားတူ တန့်ဆည်မြို့နယ် မုံတိုင်ပင်ရွာကိုလည်း တန့်ဆည်မြို့မှ ထွက်လာသည့် အင်အား ၁၇၀ ပါ အကြမ်းဖက် စစ်တပ် စစ်ကြောင်းက ယနေ့ မေလ ၂၉ ရက်နေ့ နံနက်ပိုင်းတွင် မီးရှို့ဖျက်ဆီးနေပြီး ပြည်သူများ ဘေးလွတ်ရာသို့ ထွက်ပြေးတိမ်းရှောင်နေရကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "Photo – စစ်ကိုင်းတိုင်း အတွင်း အကြမ်းဖက် စစ်တပ် မီးရှို့ဖျက်ဆီးနေသော ကျေးရွာ တစ်ရွာအားတွေ့ရစဥ် (ပုံအဟောင်းဖြစ်သည်)"]
https://yktnews.com/2023/10/125670/	ကန့်ဘလူရှိ ကျေးရွာများကို စစ်တပ်က စစ်ကြောင်း ထိုးနေသောကြောင့် ပြည်သူ ၁၀၀၀၀ ကျော် ထွက်ပြေး တိမ်းရှောင်နေရပြီး ကလေးငယ် ၁ ဦးအပါအဝင် ပြည်သူ ၃ ဦးကို ဖမ်းဆီးသွား	["ကန့်ဘလူရှိ ကျေးရွာများကို စစ်တပ်က စစ်ကြောင်း ထိုးနေသောကြောင့် ပြည်သူ ၁၀၀၀၀ ကျော် ထွက်ပြေး တိမ်းရှောင်နေရပြီး ကလေးငယ် ၁ ဦးအပါအဝင် ပြည်သူ ၃ ဦးကို ဖမ်းဆီးသွား", "ရန်ကုန်၊ အောက်တိုဘာ ၈", "စစ်ကိုင်းတိုင်း၊ ကန့်ဘလူရှိ ကျေးရွာများကို အကြမ်းဖက် စစ်တပ်က စစ်ကြောင်း ထိုးနေသောကြောင့် ပြည်သူ ၁၀၀၀၀ ကျော် ထွက်ပြေး တိမ်းရှောင်နေရပြီး ကလေးငယ် ၁ ဦးအပါအဝင် ပြည်သူ ၃ ဦးကို ဖမ်းဆီးသွားကြောင်း ကျွန်းလှ တက်ကြွ လှုပ်ရှားသူများ အဖွဲ့ထံမှ သိရှိရသည်။", "စက်တင်ဘာလ ၂၅ ရက်နေ့မှ စတင်ကာ အောက်တိုဘာလ ၇ ရက်နေ့ထိ အကြမ်းဖက် စစ်တပ်၏ ခြေမြန် တပ်ရင်း ၃၆၁ နှင့် ပျူစောထီးများက စစ်ကြောင်းထိုးနေမှုကြောင့် ငှက်ပျောတိုင်း၊ ခအုံးတာ၊ ကျေးပင်အက်၊ အင်းလယ်ကြီး၊ ရွာမ၊ ရွာသစ်၊ မြသဇင်၊ ပေကြီး၊ မြိုင်သာယာနှင့် လေးလှ စသည့် ကျေးရွာ ၁၀ ရွာမှ ဒေသပြည်သူများ စစ်ဘေး တိမ်းရှောင်ခဲ့ရကြောင်း သိရသည်။", "အကြမ်းဖက် စစ်တပ် စစ်ကြောင်းသည် အောက်တိုဘာ ၅ ရက်နေ့တွင် ငှက်ပျောတိုင်းရွာသစ် လျှပ်စစ်ဓာတ်အားပေးရုံ၌ အင်အား ၈၀ ခန့် နောက်ချန်အထိုင်အဖြစ် ထားကာ ကျန်အင်အားဖြင့် ဗျူဟာလမ်း အနောက်ခြမ်းရှိ ကျေးပင်အက်၊ ရွာမ နှင့် အင်းလယ်ကြီးရွာတို့အား ဆက်တိုက်စစ်ကြောင်းထိုးရာတွင် အောက်တိုဘာ ၆ ရက်၌ အင်းလယ်ကြီးရွာမှ အသက် ၁၅ နှစ်အရွယ် ကလေးငယ်တစ်ဦးအပါအဝင် အသက် ၃၀ အရွယ် အမျိုးသားနှစ်ဦးကိုပါ ဖမ်းဆီးထားကြောင်း ၊ လက်ရှိအချိန် ဖမ်းဆီးခံထားရသူများမှာ ပြန်လည် လွတ်မြောက်လာခြင်း မရှိသေးကြောင်း ကျွန်းလှတက်ကြွလှုပ်ရှားသူများအဖွဲ့ထံမှသိရှိရသည်။", "အကြမ်းဖက်စစ်တပ်သည် ငှက်ပျောတိုင်းရွာသစ် လျှပ်စစ်ဓာတ်အားပေးရုံတွင် တပ်စွဲပြီး အောက်တိုဘာ ၂ ရက်နေ့၌ အဆိုပါ ကျေးရွာမှ ပြည်သူပိုင် ပစ္စည်းများကိုလည်း လုယက် ယူဆောင်သွားကြောင်း၊ ငှက်ပျောတိုင်းရွာရှိ လျှပ်စစ်ဓာတ်အားပေးရုံတွင် အကြမ်းဖက်စစ်တပ်နှင့် ပျူစောထီးများ တပ်စွဲနေသည့်အတွက် ဒေသပြည်သူများမှာ စစ်ဘေးရှောင်တိမ်းနေရသည်မှာ ၂ ပတ်ခန့်ရှိပြီဖြစ်ပြီး မည်သည့်အချိန်တွင် ရွာတွင် ပြန်လည်နေထိုင်ရမည်ကို မသိရ၍ အခက်တွေ့နေ ကြကြောင်း ဒေသပြည်သူများက ပြောကြားသည်။", "အကြမ်းဖက် စစ်တပ်နှင့် ပျူစောထီးများ၏ ဆက်တိုက် စစ်ကြောင်းထိုးနေမှုကြောင့် စစ်ဘေးရှောင် ပြည်သူများသည် လက်ရှိချိန်တွင် စားနပ်ရိက္ခာနှင့် အမိုးအကာများ လိုအပ်လျက်ရှိကြောင်း သိရှိရသည်။"]
https://yktnews.com/2024/09/185539/	ကန့်ဘလူရှိ ကျေးရွာများကို စစ်တပ်က ၂ ရက်ဆက် ဒရုန်းဖြင့် ဗုံးကျဲမှု ၅ နှစ်အရွယ် ကလေးငယ် ၁ ဦး အပါအဝင် ပြည်သူ ၇ ဦးသေဆုံး၊ ထောင်နှင့်ချီသော ပြည်သူများ ထွက်ပြေးတိမ်းရှောင်နေရ	["ကန့်ဘလူရှိ ကျေးရွာများကို စစ်တပ်က ၂ ရက်ဆက် ဒရုန်းဖြင့် ဗုံးကျဲမှု ၅ နှစ်အရွယ် ကလေးငယ် ၁ ဦး အပါအဝင် ပြည်သူ ၇ ဦးသေဆုံး၊ ထောင်နှင့်ချီသော ပြည်သူများ ထွက်ပြေးတိမ်းရှောင်နေရ", "ရန်ကုန်၊ စက်တင်ဘာ ၂၈", "စစ်ကိုင်းတိုင်း၊ ကန့်ဘလူမြို့နယ်ရှိ ကျေးရွာများကို အကြမ်းဖက် စစ်တပ်က ၂ ရက်ဆက် ဒရုန်းဖြင့် ဗုံးကျဲ တိုက်ခိုက်ရာ ကလေးငယ် ၁ ဦး အပါအဝင် ပြည်သူ ၇ ဦးသေဆုံးခဲ့ကြောင်း ကျွန်းလှတက်ကြွလှုပ်ရှားသူများအဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "အကြမ်းဖက် စစ်တပ်၏ ၂ ရက်ဆက် တိုက်ခိုက်မှုအတွင်း ကန့်ဘလူမြို့နယ်ရှိ စံပါယ်နံ့သာရွာ၊ ရေရှင်ကြီးရွာနှင့် အောင်တိုင်းလယ်ရွာ မှ ကလေးငယ် ၁ ဦး အပါအဝင် ပြည်သူ ၆ ဦးသေဆုံးခဲ့ကြောင်း သိရှိရသည်။", "စက်တင်ဘာလ ၂၇ ရက်နေ့ မွန်းလွဲပိုင်းကလည်း စံပါယ်နံ့သာရွာရှိ အကြမ်းဖက် စစ်တပ်အထိုင်စခန်းက ရေရှင်ကြီးရွာကို ဒရုန်းဖြင့် ဗုံးသီး ၃ လုံးကျဲချ တိုက်ခိုက်ရာ ရေရှင်ကြီးရွာမှ အမျိုးသား ၄ ဦးနှင့် အမျိုးသမီး ၃ ဦး ထိခိုက် ဒဏ်ရာရရှိခဲ့ပြီး ခရီးသွား ပြည်သူ ၁ ဦး သေဆုံးခဲ့ကြောင်း၊ အောင်တိုင်းလယ်ကျေးရွာကိုလည်း ယင်းနေ့တွင် ဒရုန်းဖြင့် ထပ်မံ ဗုံးကျဲ တိုက်ခိုက်ခဲ့ရာ အသက်၅၀ ကျော်အရွယ် ဒေါ်ရွှေ ထိမှန် သေဆုံးခဲ့ကြောင်း သိရသည်။", "ထို့ပြင် စက်တင်ဘာလ ၂၇ ရက်နေ့ နံနက်ပိုင်းကလည်း အကြမ်းဖက် စစ်ကောင်စီတပ်၏ စစ်ကြောင်းနှင့် ထပ်တိုက် တွေ့ဆုံမိခဲ့သည် ၂ မိုင်တောတိုက်မှ အမျိုးသမီးတစ်ဦးကိုလည်း စစ်ကောင်စီ တပ်သားများက ဖမ်းဆီး သတ်ဖြတ်ခဲ့ကြောင်း သိရှိရသည်။", "စက်တင်ဘာလ ၂၈ ရက်နေ့ နံနက်ပိုင်းတွင် အကြမ်းဖက် စစ်တပ်၏ စံပါယ်နံ့သာရွာ အထိုင်စခန်းက ဒရုန်းဖြင့် ထပ်မံ၍ ဒရုန်ဖြင့် ဗုံးသီး ၂ လုံးကျဲချ တိုက်ခိုက်ခဲ့ရာ မှန်နီပင်ရွာမှ အသက် ၃၅ နှစ်အရွယ် မအိအိခိုင်နှင့် အသက် ၂၅ နှစ်အရွယ် မအိအိနိုင် တို့ ညီအစ်မ ၂ ဦး ၊ အသက် ၅၀ အရွယ် ဒေါ်လှော် နှင့် အသက် ၅ နှစ်အရွယ် ကလေးငယ် မဖူးဝေ အပါအဝင် စုစုပေါင်း အပြစ်မဲ့ ပြည်သူ ၄ ဦး ထပ်မံသေဆုံးခဲ့ရကြောင်း သိရသည်။", "ထို့သို့ နှစ်ရက်တာအတွင်း အကြမ်းဖက် စစ်တပ်၏ လူမဆန်သော အကြမ်းဖက် လုပ်ရပ်များကြောင့် ကန့်ဘလူမြို့နယ်အတွင်းရှိ ကျေးရွာ သုံးရွာမှ အပြစ်မဲ့ပြည်သူ ၇ ဦး သေဆုံးခဲ့ပြီး ၇ ဦးမှာလည်း ထိခိုက် ဒဏ်ရာရရှိခဲ့ကြောင်း သိရှိရသည်။", "လက်ရှိအချိန်တွင် စံပါယ်နံ့သာ အနီးတစ်ဝိုက်ရှိ ကျေးရွာများမှ ပြည်သူများလည်း အရေးပေါ်ထွက်ပြေး တိမ်းရှောင်တိမ်းနေရကြောင်း သိရသည်။"]
https://yktnews.com/2023/08/120107/	ကန့်ဘလူရှိ စစ်ကောင်စီ တပ်သားများ တပ်စွဲထားသော ကျေးရွာ ၅ ရွာကို တိုက်ခိုက်မှု ၁၀ ဦးသေဆုံး၊ ရေဦးတွင် စစ်တပ် ပစ်ခတ်သော လက်နက်ကြီးထိမှန်ပြီး ပလဖ တာဝန်ခံ ကျဆုံး	["ကန့်ဘလူရှိ စစ်ကောင်စီ တပ်သားများ တပ်စွဲထားသော ကျေးရွာ ၅ ရွာကို တိုက်ခိုက်မှု ၁၀ ဦးသေဆုံး၊ ရေဦးတွင် စစ်တပ် ပစ်ခတ်သော လက်နက်ကြီးထိမှန်ပြီး ပလဖ တာဝန်ခံ ကျဆုံး", "ရန်ကုန်၊ သြဂုတ် ၂၈", "စစ်ကိုင်းတိုင်း၊ ကန့်ဘလူမြို့နယ်ရှိ အကြမ်းဖက် စစ်တပ်နှင့် ပျူစောထီးများ တပ်စွဲထားသော ကျေးရွာ ၅ ရွာကို တိုက်ခိုက်ရာ စစ်တပ်ဘက်မှ ၁၀ ဦးသေဆုံးခဲ့ကြောင်း Kanbalu Underground Warriors အဖွဲ့ထံမှ သိရသည်။", "သြဂုတ်လ ၂၆ ရက်နေ့ မွန်းလွဲ ၁၂ နာရီကျော်ခန့်တွင် ကန့်ဘလူမြို့နယ် အတွင်းရှိ အကြမ်းဖက် စစ်တပ် တပ်စွဲထားသော နတ်ပေး၊ ယော၊ လယ်လှ၊ ငါတို့ရွာနှင့် ဝက်တိုး(မြောက်)ရွာတို့ကို ဒေသ တော်လှန်ရေး တပ်ဖွဲ့များက သွားရောက် တိုက်ခိုက်ခဲ့ကြောင်း သိရသည်။", "အဆိုပါ တိုက်ခိုက်မှုကို Kanbalu Underground Warriors အဖွဲ့၊ MPF U-18 နှင့် မြေပြင် Local အဖွဲ့များ ပူးပေါင်း၍ နတ်ပေးပျူစောထီးရွာကို ၈၁ မမ ၁၀ လုံး၊ ယောပျူစောထီးရွာကို ၈၁ မမ ၄ လုံး ၊ လယ်လှပျူစောထီးရွာကို ၆၀ မမ ၄ လုံး နှင့် ငါတို့ပျူစောထီးရွာကို ၆၀ မမ ၂ လုံးတို့ဖြင့် ပစ်ခတ် တိုက်ခိုက် ခဲ့ခြင်းဖြစ်ကြောင်း သိရှိရသည်။", "ထို့ပြင် ယင်းနေ့ နံနက် ၁၂ နာရီ ၄၅ မိနစ်တွင် ဝက်တိုး(မြောက်)ရှိ အကြမ်းဖက် စစ်တပ်၏ အထိုင်ကင်းအတွင်းထိ ဒေသတော်လှန်ရေး တပ်ဖွဲ့များက လက်နက်ငယ်များဖြင့် ဝင်ရောက် ပစ်ခတ် တိုက်ခိုက်ခဲ့ရာ စစ်သားနှင့် ပျူစောထီး ၁၀ ဦးခန့် သေဆုံးခဲ့ပြီး ဒဏ်ရာရရှိသူ များပြားကြောင်း သိရသည်။", "ထို့ပြင် စစ်ကိုင်းတိုင်း၊ ရေဦးမြို့နယ်တွင် အကြမ်းဖက် စစ်တပ် ပစ်ခတ်သော လက်နက်ကြီးထိမှန်ပြီး ပလဖ တာဝန်ခံကျဆုံးခဲ့ကြောင်း ရေဦးမြို့နယ် အခြေပြု People’s Defense Comrade မှ ပြန်ကြားရေးတာဝန်ခံ ထူးခန့်ဇော် (အမေ့သား) က ရန်ကုန်ခေတ်သစ် မီဒီယာသို့ ပြောဆိုသည်။", "သြဂုတ်လ ၂၈ ရက်နေ့ နံနက်ပိုင်းတွင် ဒီပဲယင်းမြို့နယ်မှ ရေဦးမြို့နယ်အတွင်း စစ်ကြောင်းထိုးလာသည့် အကြမ်းဖက် စစ်တပ်က ကျေးရွာများနှင့် တောတောင်များအတွင်း လက်နက်ကြီးများဖြင့် ရမ်းသမ်း ပစ်ခတ်ခဲ့ပြီး ကျေးရွာ ပြည်သူ့လုံခြုံရေးအဖွဲ့ တာဝန်ခံ ကိုနေမျိုးအောင် ကျဆုံးခဲ့ကြောင်း သိရသည်။", "Photo – ပြည်သူ့ကာကွယ်ရေးတပ်ဖွဲ့ဝင်များ"]
https://yktnews.com/2023/10/125565/	ကန့်ဘလူရှိ ဇီးကုန်းမြို့အဝင်ဂိတ်ကို ဝင်ရောက်တိုက်ခိုက်မှု စစ်သား ၅ ဦးသေဆုံး၊ ရွှေကျင်ရှိ ခမရ ၅၉၈ တပ်ရင်းကို လက်နက်ကြီးများဖြင့် ပစ်ခတ် တိုက်ခိုက်	["ကန့်ဘလူရှိ ဇီးကုန်းမြို့အဝင်ဂိတ်ကို ဝင်ရောက်တိုက်ခိုက်မှု စစ်သား ၅ ဦးသေဆုံး၊ ရွှေကျင်ရှိ ခမရ ၅၉၈ တပ်ရင်းကို လက်နက်ကြီးများဖြင့် ပစ်ခတ် တိုက်ခိုက်", "ရန်ကုန်၊ အောက်တိုဘာ ၇", "စစ်ကိုင်းတိုင်း၊ ကန့်ဘလူမြို့နယ်၊ ဇီးကုန်းမြို့အဝင်လမ်းဆုံဂိတ်ကို ဝင်ရောက်တိုက်ခိုက်ခဲ့ရာ အကြမ်း ဖက်စစ်သား ၅ ဦးသေဆုံးခဲ့ကြောင်း စစ်ကိုင်းတိုင်း ပြည်သူ့ကာကွယ်ရေးအဖွဲ့ -ပကဖ ထံမှ သိရသည်။", "အောက်တိုဘာလ ၅ ရက် ညနေ ၂ နာရီခွဲခန့်က ဇီးကုန်းမြို့လမ်းဆုံ ဦးပိုင်နှင့် တပ်မတော်သကြားစက်ရုံ အနီးရှိ မြို့အဝင်စစ်တပ်ဂိတ်ကို ပြည်သူ့ကာကွယ်ရေးတပ်ဖွဲ့ဝင်များက ဝင်ရောက် တိုက်ခိုက်ခဲ့ရာ အကြမ်း ဖက်စစ်သား ၅ ဦးသေဆုံးပြီး ၁၀ ဦးခန့်ဒဏ်ရာရရှိခဲ့ကြောင်း သိရသည်။", "အဆိုပါတိုက်ခိုက်မှုကို ပြည်သူ့ကာကွယ်ရေးတပ်မတော် PDF နှင့် ပြည်သူ့ကာကွယ်ရေးတပ်မတော် – ပကဖ တပ်ဖွဲ့ဝင်များမှ ဝင်ရောက်တိုက်ခိုက်ခဲ့ခြင်းဖြစ်ပြီး ပြည်သူ့ကာကွယ်ရေးတပ်ဖွဲ့ဝင် ၆ ဦးမစိုးရိမ်ရ ဒဏ်ရာရရှိခဲ့ကြောင်း သိရသည်။", "ထို့ပြင် ပဲခူးတိုင်း၊ ရွှေကျင်မြို့နယ်ရှိ အကြမ်းဖက် စစ်တပ်၏ ခမရ ၅၉၈ တပ်ရင်းကို လက်နက်ကြီးများဖြင့် ပစ်ခတ် တိုက်ခိုက်ခဲ့ကြောင်း PDF ၃၇၀၂ – တပ်ခွဲ ၄ က ထုတ်ပြန်ထားသည်။", "အောက်တိုဘာလ ၄ ရက်နေ့ ညနေ ၅ နာရီ ၂၆ မိနစ်တွင် ရွှေကျင်မြို့နယ်ရှိ အကြမ်းဖက် စစ်တပ်၏ ခမရ ၅၉၈ တပ်ရင်းကို တော်လှန်ရေး ပူးပေါင်း တပ်ဖွဲ့များက ၁၀၇ မမ ရှော့တိုက်ဒုံး ၁ လုံး၊ RPG-5 ၁ လုံး တို့ဖြင့် ပစ်ခတ်တိုက်ခိုက်ခဲ့ပြီး တော်လှန်ရေး ရဲဘော်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရသည်။"]
https://yktnews.com/2023/07/111596/	ကန့်ဘလူရှိ ဇီးကုန်းရဲစခန်းကို ပစ်ခတ် တိုက်ခိုက်မှု ရဲ ၁ ဦး သေဆုံး၊ ကျိုက်ထို-ဘီးလင်း နယ်စပ်ရှိ စစ်တပ်၏ သံတံတားဂိတ်ကို ဒရုန်းဖြင့် ဗုံးကျဲ တိုက်ခိုက်	["ကန့်ဘလူရှိ ဇီးကုန်းရဲစခန်းကို ပစ်ခတ် တိုက်ခိုက်မှု ရဲ ၁ ဦး သေဆုံး၊ ကျိုက်ထို-ဘီးလင်း နယ်စပ်ရှိ စစ်တပ်၏ သံတံတားဂိတ်ကို ဒရုန်းဖြင့် ဗုံးကျဲ တိုက်ခိုက်", "ရန်ကုန်၊ ဇူလိုင် ၆", "ကန့်ဘလူမြို့နယ်ရှိ ဇီးကုန်းရဲစခန်းကို ဇူလိုင်လ ၅ ရက်နေ့တွင် တော်လှန်ရေးအဖွဲ့များက ပစ်ခတ် တိုက်ခိုက်ခဲ့ပြီး ရဲ ၁ ဦး သေဆုံးကာ ၁ ဦး ဒဏ်ရာရရှိခဲ့ကြောင်း ကျွန်းလှတက်ကြွလှုပ်ရှားသူများအဖွဲ့ထံမှ သိရှိရသည်။", "ဇီးကုန်းတိုက်နယ်သည် အကြမ်းဖက်စစ်တပ် စိုးမိုးထားသည့် နယ်မြေတစ်ခုဖြစ်ပြီး အရှေ့ဘက် ၁ မိုင်ခွဲ အကွာတွင် စစ်တပ် အထိုင်စခန်းဖြစ်သည့် ဇီးကုန်းသကြားစက်နှင့် အလွန်နီးကပ်သောကြောင့် တော်လှန်ရေး အင်အားစုများ လှုပ်ရှားရန် ခက်ခဲသည့် နယ်မြေဖြစ်သော်လည်း အထိအခိုက်မရှိ ဆုတ်ခွာနိုင်ခဲ့ကြောင်း သိရှိရသည်။", "ထို့ပြင် မွန်ပြည်နယ်၊ ကျိုက်ထို-ဘီးလင်း နယ်စပ်ရှိ အကြမ်းဖက် စစ်တပ်၏ သံတံတားဂိတ်ကို ကာကွယ်ရေး တပ်ဖွဲ့များက ဗုံးကျဲ တိုက်ခိုက်ခဲ့ကြောင်း တော်လှန်ရေး အင်အားစုများထံမှ သိရသည်။", "ယနေ့ ဇူလိုင်လ ၆ ရက်နေ့ မွန်းလွဲ ၃ နာရီခန့်တွင် အကြမ်းဖက် စစ်တပ်၏ သံတံတားဂိတ်ကို ပြည်သူ့ ကာကွယ်ရေး ပူးပေါင်းအဖွဲ့က ဒရုန်းဖြင့် ဗုံးသီး ၁၀ လုံး ကျဲချ တိုက်ခိုက်ခဲ့ကြောင်း သိရသည်။", "တိုက်ခိုက်မှု အတွင်း အကြမ်းဖက် စစ်တပ်မှ ၈၀ မမ စိန်ပြောင်း ၆ လုံးဖြင့် ပြန်လည် ပစ်ခတ် တိုက်ခိုက်ခဲ့သော်လည်း ပြည်သူ့ကာကွယ်ရေး ပူးပေါင်းအဖွဲ့များ အထိအခိုက်မရှိ ပြန်လည်ဆုတ်ခွာနိုင်ခဲ့ကြောင်း သိရှိရသည်။"]
https://yktnews.com/2023/10/127458/	ကန့်ဘလူရှိ ယောကျေးရွာ ပျူစောထီး စခန်းကို ဝင်ရောက်တိုက်ခိုက်မှု စစ်တပ်ဘက်မှ သေဆုံးသူများပြား၊ ဘုတလင်မြို့ ပေါ်ရှိ ထွေအုပ်ရုံးနှင့် စစ်စခန်းတို့ကို ဒရုန်းဖြင့် ဗုံးကျဲ	["ကန့်ဘလူရှိ ယောကျေးရွာ ပျူစောထီး စခန်းကို ဝင်ရောက်တိုက်ခိုက်မှု စစ်တပ်ဘက်မှ သေဆုံးသူများပြား၊ ဘုတလင်မြို့ ပေါ်ရှိ ထွေအုပ်ရုံးနှင့် စစ်စခန်းတို့ကို ဒရုန်းဖြင့် ဗုံးကျဲ", "ရန်ကုန်၊ အောက်တိုဘာ ၂၁", "စစ်ကိုင်းတိုင်း၊ ကန့်ဘလူမြို့နယ်၊ ယောကျေးရွာရှိ ပျူစောထီး အထိုင်စခန်းကို ဝင်ရောက် တိုက်ခိုက်ခဲ့ရာ စစ်တပ်ဘက်မှ ၁၀ ဦး သေဆုံးခဲ့ကြောင်း ကျွန်းလှတက်ကြွလှုပ်ရှားသူများ အဖွဲ့ထံမှ သိရသည်။", "ယနေ့အောက်တိုဘာလ ၂၁ ရက် နံနက် ၉ နာရီခွဲခန့်က ကန့်ဘလူမြို့နယ်၊ ထန်းကုန်းတိုက်နယ်၊ ယော ကျေး ရွာပျူအထိုင်စခန်းကို တော်လှန်ရေးတပ်ဖွဲ့များက လက်နက်ငယ်များဖြင့် ပြောက်ကျား ဝင်ရောက် တိုက်ခိုက်ခဲ့ရာ ပျူစောထီး ၁၀ ဦးနေရာမှာပင် ပွဲချင်းပြီး သေဆုံးကာ အများအပြား ဒဏ်ရာရရှိပြီး ထွက်ပြေးသွားကြောင်း သိရသည်။", "“ပြည်သူတွေ မြေပဲ စိုက်ရာသီဖြစ်တဲ့အတွက် ပြည်သူတွေ‌ မြေပဲ စိုက်နေတာကို အဲဒီရွာက ပျူတွေက လက်နက်တွေနဲ့ ပစ်ခတ်တာတွေလုပ်နေသော တောင်သူတွေက ထွက်ပြေးခဲ့ရတာ၊ အဲဒါကြောင့် သူတို့ ထွက်လာမယ့်အချိန်ကို ရွာထိပ်ကနေ စောင့်ပြီး ပြောက်ကျားနည်း နဲ့ဝင်ပစ်တာဗျ၊ အထဲအထိုင် စခန်း အထိ ဝင်ပစ်နိုင်ခဲ့တယ်၊ အဲရွာထဲမှာက စက်ကလေးအထိုင်ရှိတော့ စက်ကလေးနဲ့ ရမ်းတာတို့ လက် နက်ကြီးနဲ့ပစ်တာတို့ ရှိတဲ့အတွက် ပြန်ဆုတ်လာခဲ့လိုက်တာ၊ လက်နက်တွေတော့မရခဲ့ဘူး” ဟု Kanbalu-Underground Warriors တပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာန ထံသို့ ပြောကြားသည်။", "အဆိုပါ တိုက်ခိုက်မှုကို Kanbalu-Underground Warriors အဖွဲ့နှင့် ဒေသတော်လှန်ရေး အင်အားစုများက ပူးပေါင်းကာ တိုက်ခိုက်ခဲ့ခြင်းဖြစ်ပြီး တော်လှန်ရေးတပ်ဖွဲ့ဝင်များ အထိအခိုက်မရှိ အောင်မြင်စွာ ဆုတ် ခွာ နိုင်ခဲ့ကြောင်း သိရသည်။", "အလားတူ စစ်ကိုင်းတိုင်း၊ ဘုတလင်မြို့ပေါ်ရှိ အကြမ်းဖက်စစ်သားများ တပ်စွဲထားသော ထွေအုပ်ရုံး၊ ရဲစခန်းအပါ အဝင် နေရာ ၄ ခုကို မောင်းသူမဲ့လေယာဉ်ငယ်ဖြင့် ဗုံးကျဲတိုက်ခိုက်ခဲ့ရာ စစ်ကောင်စီ တပ်ဖွဲ့ဝင် ၅ ဦး ထိခိုက် ဒဏ်ရာရရှိခဲ့ကြောင်း Chindwin Brothers တပ်ဖွဲ့ထံမှ သိရသည်။", "အောက်တိုဘာလ ၁၉ ရက် မွန်းလွဲ ၁ နာရီ ၃၄ မိနစ်ခန့်က အကြမ်းဖက် စစ်သားများ တပ်စွဲထားရာ အထွေထွေအုပ်ချုပ်ရေးမှူးရုံးကို မောင်းသူမဲ့လေယာဉ်ငယ်ဖြင့် ဗုံးသီး ၂ ကြိမ်၊ ကြောင်မန်းလမ်းခွဲရှိ အကြမ်းဖက်စစ်သားများကို မောင်းသူမဲ့လေယာဉ်ငယ် ဖြင့် ဗုံးသီး ၂ ကြိမ် တို်ကခိုက်ခဲ့ရာ အကြမ်းဖက် စစ်သား ၂ ဦးလက်မောင်း၊ ကျောပြင်ထိမှန်ဒဏ်ရာ၊ တပ်ကြပ်ကြီးတစ်ဦး ခြေထောက်ထိမှန်ဒဏ်ရာ( ဖြတ်တောက်ရမည့်အခြေအနေ) ရရှိခဲ့ကြောင်း သိရသည်။", "ထို့ပြင် အောက်တိုဘာလ ၁၆ ရက် မွန်းတည့် ၁၂ နာရီခန့်ကလည်း ဘုတလင်မြို့ကျောက်ကုန်း ကျောင်း၌ တပ်စွဲထားသော အကြမ်းဖက်စစ်သားများကို မောင်းသူမဲ့လေယာဉ်ငယ် ဖြင့် ၂ ကြိမ်၊ အောက် တိုဘာလ ၁၄ ရက်နေ့ကလည်း ဘုတလင်မြို့ အထွေထွေအုပ်ချုပ်ရေးမှူးရုံးကို မောင်းသူမဲ့လေယာဉ် ငယ်ဖြင့် ၂ ကြိမ်၊ ရဲစခန်းအတွင်းသို့ တစ် ကြိမ် ဗုံးကျဲတိုက်ခိုက်ခဲ့ရာ အကြမ်းဖက်စစ်ကောင်စီတပ်ဖွဲ့ဝင် ၂ ဦး ထိခိုက်ဒဏ်ရာရရှိခဲ့ကြောင်း သိရသည်။", "အဆိုပါ တိုက်ခိုက်မှုများကို Chindwin Brothers တပ်ဖွဲ့၊ B21 ကနီ၊ ကိုဘရာအဖွဲ့၊ အုပ်ကြီးနှင့်အဖွဲ့၊ တပင်ရွှေထီး ဒေသခံ ကာကွယ်ရေးတပ်ဖွဲ့များ ပူးပေါင်းကာ တိုက်ခိုက်ခဲ့ခြင်းဖြစ်ပြီး ပြည်သူ့ကာကွယ်ရေး တပ်ဖွဲ့ဝင်များ အထိအခိုက်မရှိ ဆုတ်ခွာနိုင်ခဲ့ကြောင်း သိရှိရသည်။"]
https://yktnews.com/2023/07/111136/	ကန့်ဘလူရှိ ရွာ ၂ ရွာကို စစ်တပ်က မီးရှို့ဖျက်ဆီးမှု နေအိမ် ၉ လုံးနှင့် စစ်ရှောင်တဲ ၂၅ လုံးပြာကျ၊ ကျေးရွာ ၆ ရွာမှ ပြည်သူများ ဘေးလွတ်ရာ ထွက်ပြေးနေရ	["ကန့်ဘလူရှိ ရွာ ၂ ရွာကို စစ်တပ်က မီးရှို့ဖျက်ဆီးမှု နေအိမ် ၉ လုံးနှင့် စစ်ရှောင်တဲ ၂၅ လုံးပြာကျ၊ ကျေးရွာ ၆ ရွာမှ ပြည်သူများ ဘေးလွတ်ရာ ထွက်ပြေးနေရ", "ရန်ကုန်၊ ဇူလိုင် ၄", "စစ်ကိုင်းတိုင်း၊ ကန့်ဘလူမြို့နယ်ရှိ ကျေးရွာ ၂ ရွာကို အကြမ်းဖက် စစ်တပ်က မီးရှို့ဖျက်ဆီးခြင်းကြောင့် နေအိမ် ၉ လုံးနှင့် စစ်ရှောင်တဲ ၂၅ လုံးပြာကျ ခဲ့ကြောင်း ကျွန်းလှ-ကန့်ဘလူ တက်ကြွလှုပ်ရှားသူများအဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇူလိုင် ၃ ရက်နေ့ နံနက် ၈ နာရီခန့်အချိန် ကန့်ဘလူမြို့နယ်၊ ချပ်ကြီးရွာ အထိုင် စခန်းမှ ထွက်ခွာလာသော အင်အား ၁၀၀ ကျော်ပါ အကြမ်းဖက် စစ်တပ်သည် မွန်းလွဲ ၁ နာရီ ၄၅ မိနစ်ခန့်တွင် မကျီးကုန်း ကျေးရွာကို ရောက်ရှိလာပြီး ပြည်သူကိုင် နေအိမ် ၉ လုံးနှင့် စပါးတိုက် ၅ လုံးကို မီးရှို့ဖျက်ဆီးခဲ့ကြောင်း သိရသည်။", "ထိုအကြမ်းဖက် စစ်တပ် စစ်ကြောင်းက ချောင်းခြားကျေးရွာအနီးရှိ စစ်ရှောင်တဲ ၂၅ လုံးကိုမီးရှို့ဖျက်ဆီးခဲ့ကြောင်း၊ ယနေ့ ဇူလိုင်လ ၄ ရက်နေ့ နံနက်ပိုင်းတွင် ချောင်းခြားကျေးရွာ စာသင်ကျောင်းအတွင်း၌ တပ်စွဲထားကြောင်း သိရှိရသည်။", "ကန့်ဘလူမြို့နယ်အတွင်း အကြမ်းဖက် စစ်တပ်က စစ်ကြောင်းထိုး စီးနင်း မှုကြောင့် အင်းမ၊ မကျီးကုန်း၊ ချောင်းခြား၊ ရှမ်းကုန်း၊ ပင့်သာနှင့် ဖလားရ ရွာမှ ပြည်သူများ ဘေးလွတ်ရာသို့ ထွက်ပြေးတိမ်းရှောင်နေရကြောင်း ကျွန်းလှ-ကန့်ဘလူ တက်ကြွလှုပ်ရှားသူများအဖွဲ့မှ တာဝန်ရှိသူ တစ်ဦးကပြောဆိုသည်။"]
https://yktnews.com/2024/09/185383/	ကန့်ဘလူရှိ သီရိမွန်ရွာအနီးကို စစ်တပ်က လေကြောင်းဖြင့် ထပ်မံ ပစ်ခတ် တိုက်ခိုက်၊ လယ်ဒိုရှိ ကျေးရွာများကိုလည်း စစ်တပ်က ဒရုန်းဖြင့် ဗုံးကျဲ တိုက်ခိုက်၍ နေအိမ်များ ပျက်စီး	["ကန့်ဘလူရှိ သီရိမွန်ရွာအနီးကို စစ်တပ်က လေကြောင်းဖြင့် ထပ်မံ ပစ်ခတ် တိုက်ခိုက်၊ လယ်ဒိုရှိ ကျေးရွာများကိုလည်း စစ်တပ်က ဒရုန်းဖြင့် ဗုံးကျဲ တိုက်ခိုက်၍ နေအိမ်များ ပျက်စီး", "ရန်ကုန်၊စက်တင်ဘာ ၂၇", "စစ်ကိုင်းတိုင်း၊ ကန့်ဘလူမြို့နယ်ရှိ သီရိမွန်ရွာအနီးကို အကြမ်းဖက် စစ်တပ်က လေကြောင်းဖြင့် ထပ်မံ ပစ်ခတ် တိုက်ခိုက်ခဲ့ကြောင်း ရေဦးအခြေပြု People’s Defense Comrade ပြန်ကြားရေးတာဝန်ခံ ထူးခန့်ဇော် (အမေ့သား) က ရန်ကုန်ခေတ်သစ် မီဒီယာကို ပြောဆိုသည်။", "ယနေ့စက်တင်ဘာလ ၂၇ ရက်နေ့ မွန်းလွဲ ၂ နာရီ ကျော်ခန့်တွင် အကြမ်းဖက် စစ်တပ်က သီရိမွန်ရွာ ကိုလေကြောင်းဖြင့် ၅ ကြိမ် တိုက်ခိုက်ပြီးနောက် ယနေ့ ညနေပိုင်းတွင် ထပ်မံ၍ မေတ္တာမွန်ရွာနှင့် သီရိမွန်ရွာ အကြားကို လေကြောင်းဖြင့် ထပ်မံ တိုက်ခိုက်ခဲ့ခြင်းဖြစ်ကြောင်း သိရသည်။", "” ကန့်ဘလူနယ်ကို အခု ညနေပိုင်း Mi-35မှာ စစ်ခွေးတွေ လေကြောင်းနဲ့ ထပ်ပစ်သွားတယ်။ အခုထပ်ပစ်တဲ့ နေရာက မေတ္တာမွန်ရွာနဲ့ သီရိမွန်ရွာ အကြားကို လေကြောင်းနဲ့ ပစ်ခတ်နေတယ်လို့ သိရတယ်။ ထိခိုက်မှု အခြေအနေ မသိရသေးဘူး။ ကန့်ဘလူ ၆၀၀၆ က တက်လာတဲ့ Mi-35 နဲ့ပဲ လာပစ်သွားတာ” ဟု ရေဦးအခြေပြု People’s Defense Comrade ပြန်ကြားရေးတာဝန်ခံ ထူးခန့်ဇော် (အမေ့သား) က ပြောဆိုသည်။", "အလားတူ ပဲခူးတိုင်း၊ ညောင်လေးပင်ခရိုင်၊ လယ်ဒိုမြို့နယ်အတွင်းရှိ ကျေးရွာများကိုလည်း အကြမ်း ဖက်စစ်တပ်က ဒရုန်းဖြင့် ဗုံးကျဲတိုက်ခိုက်မှုကြောင့် နေအိမ် ၂ လုံး ထိခိုက် ပျက်စီး ခဲ့ရကြောင်း KNU ဗဟိုက ပြောဆိုသည်။", "စက်တင်ဘာလ ၂၅ ရက်နေ့ မွန်းလွဲ ၁ နာရီခန့်တွင် လယ်ဒိုမြို့နယ်အတွင်းရှိ အကြမ်းဖက် စစ်တပ်၏ ခလရ-၂၆၄ တပ်ရင်းက ရေတွင်းကုန်းကျေးရွာကို ဒရုန်းဖြင့် ဗုံးကျဲ တိုက်ခိုက်ခဲ့ရာ ကျေးရွာနေ ဦးဇော်ထွန်းနိုင် နှင့် ဦးကျော်ဦး တို့၏ နေအိမ် ၂ လုံး ထိမှန်ပျက်စီးခဲ့ကြောင်း သိရသည်။", "ထို့ပြင် စက်တင်ဘာလ ၂၆ ရက်နေ့ နံနက် ၁၀နာရီ ၁၉ မိနစ်ခန့်တွင်လည်း အကြမ်းဖက် စစ်တပ်၏ ခလရ-၂၆၄ တပ်ရင်းက ၁၂၂ မမ ၂ လုံး ပစ်ခတ်ခဲ့ရာ ခင်ကန့်လန့် ကျေးရွာအတွင်း ကျရောက် ရောက် ပေါက် ကွဲခဲ့ကြောင်း၊ မွန်းလွဲ ၁၂ နာရီ ၁၁ မိနစ် နှင့် ညနေ ၆ နာရီ ၁၃ မိနစ်ခန့်တို့တွင် ယင်းတပ်ရင်းက ၁၂၀ မမ လက်နက်ကြီး ၆ လုံး ထပ်မံ ပစ်ခတ်ခဲ့ရာ ချုံအင်းကျေးရွာနှင့် ‌ဂွေးကုန်း ကျေးရွာအနီး ကျရောက်ပေါက်ကွဲခဲ့ကြောင်း KNU ဗဟိုက ပြောဆိုသည်။"]
https://yktnews.com/2023/04/100116/	ကန့်ဘလူအကြွေး ကမ်ပိန်း ၁၄ ရက်တာ အတွင်း ကျပ် သိန်းပေါင်း ၅၀၀၀ ကျော် ရရှိ	["ကန့်ဘလူအကြွေး ကမ်ပိန်း ၁၄ ရက်တာ အတွင်း ကျပ် သိန်းပေါင်း ၅၀၀၀ ကျော် ရရှိ", "ရန်ကုန်၊ ဧပြီ ၃၀", "ကန့်ဘလူအပါအဝင် တစ်နိုင်ငံလုံးရှိ အကြမ်းဖက်စစ်ကောင်စီ၏ လေကြောင်းတိုက်ခိုက်မှုဒဏ်ကို ခံခဲ့ရသည့် ပြည်သူများ၏ အကြွေးကို ပြန်ယူရန် ရည်ရွယ်ချက်နှင့် ပြုလုပ်သည့် ကန့်ဘလူအကြွေး ကမ်ပိန်းသည် ၁၄ ရက် (နှစ်ပတ်တာ)အတွင်း ကျပ် သိန်းပေါင်း ၅၃၃၃ ကျပ်ခန့်ကို ရရှိခဲ့ကြောင်း သိရှိရသည်။", "အဆိုပါ ကမ်ပိန်းတွင် စင်ကာပူနိုင်ငံမှာ အများဆုံးလှူဒါန်းခဲ့ပြီး အမေရိကန်ပြည်ထောင်စု၊ မြန်မာ၊ ဂျပန်၊ UK ၊ ဩစတြေးလျ၊ ထိုင်း၊ ကိုရီးယား၊ မလေးရှား၊ ကနေဒါ၊ ဂျာမနီ၊ ဘရူနိုင်း၊ နယူးဇီဘန်၊ ထိုင်ဝမ်၊ UAE၊ ဆွီဒင်၊ ဩစတြီးယား၊ နယ်သာလန်၊ ဘယ်ဂျီယံ၊ ပါပူဝါနယူးဂီနီနှင့် ဆွစ်ဇာလန်နိုင်ငံတို့မှ ငွေကြေးလှူဒါန်းမှုအနေနှင့် အစဉ်လိုက် အသီးသီး လှူဒါန်းခဲ့ကြခြင်းဖြစ်သည်။", "ကန့်ဘလူအကြွေး ကမ်ပိန်းကို ကမ္ဘာတစ်ဝန်းလုံးရှိ မြန်မာပြည်ဖွားများက တစ်ညီတစ်ညွတ်တည်း ပါဝင်အားဖြည့်မှုနှင့် ကန့်ဘလူအကြွေး ကမ်ပိန်းပြီးဆုံးပြီဖြစ်ကြောင်း သရုပ်ဆောင် မင်းမော်ကွန်း၏ Facebook စာမျက်နှာတွင် ဧပြီလ ၂၉ ရက်နေ့တွင် ရေးသားထားသည်။", "ကန့်ဘလူမြို့နယ် ပဇီကြီးကျေးရွာကို အကြမ်းဖက်စစ်ကောင်စီမှ လေကြောင်းဖြင့် အကြမ်းဖက် တိုက်ခိုက်မှုကြောင့် အသက် ၆ လသားအရွယ် ကလေးအပါအဝင် ကလေး ၃၇ ဦးနှင့် အတူ လူပေါင်း ၁၇၀ ကျော် သေဆုံးခဲ့ရခြင်းဖြစ်သည်။", "ထိုသို့ ပြည်သူပေါင်းများစွာ သေဆုံးခဲ့ရသည့် ကန့်ဘလူ ပဇီကြီးရွာမှ ပြည်သူများအတွက် ကန့်ဘလူအကြွေး ကမ်ပိန်းကို ဧပြီလ ၁၅ ရက်နေ့တွင် စတင်ခဲ့ခြင်းဖြစ်ပြီး ဧပြီလ ၂၉ ရက်နေ့တွင် ကမ်ပိန်းပြီးဆုံးခဲ့ခြင်းဖြစ်ကာ ကမ်ပိန်းမှ ရရှိလာသည့် အလှူငွေများကို ကန့်ဘလူအကြွေးအတွက်ပဲ အဓိက အသုံးပြုသွားမည်ဟု သရုပ်ဆောင် မင်းမော်ကွန်း၏ လူမှုကွန်ရက်စာမျက်နှာမှ တစ်ဆင့် ကြေညာထားသည်။"]
https://yktnews.com/2025/05/213283/	ကန့်ဘလူ၊ ကာဘိုး-ဇီးကုန်း လမ်းပိုင်းတွင် ကင်းယူရန် ထွက်လာသော စစ်ကောင်စီ တပ်သားများကို တိုက်ခိုက်မှု စစ်တပ်ဘက်မှ ၂ ဦးသေဆုံးပြီး ၁ ဦးအရှင်မိကာ သေနတ် ၁ လက် သိမ်းဆည်းရရှိ	["ကန့်ဘလူ၊ ကာဘိုး-ဇီးကုန်း လမ်းပိုင်းတွင် ကင်းယူရန် ထွက်လာသော စစ်ကောင်စီ တပ်သားများကို တိုက်ခိုက်မှု စစ်တပ်ဘက်မှ ၂ ဦးသေဆုံးပြီး ၁ ဦးအရှင်မိကာ သေနတ် ၁ လက် သိမ်းဆည်းရရှိ", "ရန်ကုန်၊ မေ ၂", "စစ်ကိုင်းတိုင်း၊ ကန့်ဘလူမြို့နယ်၊ ကာဘိုး-ဇီးကုန်း လမ်းပိုင်းတွင် ကင်းယူရန် ထွက်လာသော အကြမ်းဖက် စစ်ကောင်စီ တပ်သားများကို တိုက်ခိုက်ရာ စစ်တပ်ဘက်မှ ၂ ဦးသေဆုံးပြီး ၁ ဦးအရှင်မိကာ သေနတ် ၁ လက် သိမ်းဆည်းရရှိခဲ့ကြောင်း ကန့်ဘလူခရိုင် တပ်ရင်း ၂ (KB-2) မှ တာဝန်ရှိသူတစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "မေလ ၂ ရက်နေ့ နံနက် ၁၀ နာရီ ၂၇ မိနစ်ခန့်တွင် ကန့်ဘလူမြို့နယ် ကာဘိုး-ဇီးကုန်း လမ်းပိုင်းရှိ ဝက်တိုး‌ကျေးရွာတွင် အထိုင်ချ တပ်စွဲထားသော အကြမ်းဖက် စစ်တပ်စခန်းမှ စစ်ကောင်စီ တပ်သား ၅ ဦးသည် လမ်းကင်းယူရန် ထွက်လာစဉ် ကန့်ဘလူမြို့နယ် ထန်းကုန်းတိုက်နယ် ပြည်သူ့အုပ်ချုပ်ရေး တာဝန်ခံ ကိုငယ်လေး ဦးဆောင်သော တော်လှန်ရေးအင်အားစုက အသင့်စောင့်ကြို တိုက်ခိုက်ခဲ့ခြင်းဖြစ်ကြောင်း သိရသည်။", "ယင်းတိုက်ခိုက်မှုအတွင်း အကြမ်းဖက် စစ်ကောင်စီ တပ်သား ၁ ဦးနှင့် ပျူစောထီး ၁ ဦး သေဆုံးကာ ပျူစောထီး ၁ ဦးကိုလည်း အရှင်ဖမ်းမိခဲ့ကြောင်း၊ ထို့ပြင် AK 47 သေနတ် ၁ လက် ၊ ကျည်ဘောက် ၁ ခု ၊ ၇.၆၂ ကျည် ၁၅ တောင့် ၊ ဖုန်း ၁ လုံး တို့ကိုလည်း သိမ်းပိုက် ရရှိခဲ့ကြောင်း၊ တိုက်ခိုက်မှု ဖြစ်ပွားပြီးနောက် တော်လှန်ရေးတပ်ဖွဲ့ဝင်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရှိရသည်။၏", "“ကာဘိုး-ဇီးကုန်း လမ်းပိုင်း ဝက်တိုး(တ)ကျေးရွာမှာ အထိုင်ချ တပ်စွဲထားတဲ့ စခန်းက စစ်ခွေး အင်အား ၅ ကောင်က ကင်းယူဖို့ ထွက်လာတုန်း တော်လှန်ရေး အင်အားစုတွေက အသင့်စောင့်ကြို တိုက်ခိုက်ခဲ့တာ စစ်ခွေးနဲ့ ပျူခွေး ၂ ကောင် သေဆုံးတယ်” ဟု ကန့်ဘလူခရိုင် တပ်ရင်း ၂ (KB-2) မှ တာဝန်ရှိသူတစ်ဦးက ပြောဆိုသည်။"]
https://yktnews.com/2023/02/86368/	ကန့်ဘလူ၊ ကိုးတောင်ဘို့စျေးကို စစ်တပ်က လက်နက်ကြီးဖြင့် ပစ်ခတ်ခဲ့သောကြောင့် စျေးတစ်ခုလုံးပြာကျ	["ကန့်ဘလူ၊ ကိုးတောင်ဘို့စျေးကို စစ်တပ်က လက်နက်ကြီးဖြင့် ပစ်ခတ်ခဲ့သောကြောင့် စျေးတစ်ခုလုံးပြာကျ", "ရန်ကုန်၊ ဖေဖော်ဝါရီ ၉", "စစ်ကိုင်းတိုင်း၊ ကန့်ဘလူမြို့နယ်၊ ကိုတောင်ဘို့စျေးကို အကြမ်းဖက် စစ်တပ် လက်နက်ကြီးဖြင့် ပစ်ခတ်သောကြောင့် စျေးတစ်ခုလုံးပြာကျခဲ့ကြောင်း Kotaungbo Revolution KTB-R အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဖေဖော်ဝါရီလ ၈ ရက်နေ့ ည ၁၀ နာရီခန့်တွင် ကန့်ဘလူမြို့နယ်၊ ကိုးတောင်ဘို့ တိုက်နယ်အတွင်းရှိ ဒေသခံကာကွယ်ရေးတပ်ဖွဲ့များနှင့် ကိုးတောင်ဘို့ရွာတွင် အထိုင်ချတပ်စွဲထားသော အကြမ်းဖက် စစ်တပ်တို့ တိုက်ပွဲဖြစ်ပွားပြီးနောက် အကြမ်းဖက် စစ်တပ်က ကိုးတောင်ဘို့စျေးကို လက်နက်ကြီးဖြင့် ပစ်ခတ်ခဲ့ပြီး လေယာဥ်အချက်ပြ မီးကျည်များဖြင့်ပါ ပစ်ခတ်သောကြောင့် စျေးတစ်ခုလုံးပြာကျခဲ့ပြီး ပြည်သူပိုင်နေအိမ် တချို့လည်း ထိမှန်မီးလောင်ခဲ့ကြောင်း သိရသည်။", "“မနေ့ညက တိုက်ပွဲဖြစ်ပြီး ကိုးတောင်ဘို့စျေး တစ်ခုလုံး မီးလောင် ပြာကျသွားတယ်။ တိုက်ပွဲအတွင်းမှာ အကြမ်းဖက် စစ်တပ်က လက်နက်ကြီးတွေ အလင်းရောင်ရစေတဲ့ လေယာဥ်အချက်ပြ မီးကျည်တွေ ဆက်တိုက် ပစ်ခတ်လို့ စျေးထဲကို ကျပြီး စျေးတစ်ခုလုံးပြာကျသွားတယ်။ အကြမ်းဖက် စစ်တပ်ပစ်တဲ့ လက်နက်ကြီး တချို့လည်း ပြည်သူပိုင် နေအိမ်တွေထဲထိကျတယ်။ ပြည်သူတွေထိခိုက်မှုတော့ မရှိဘူး” ဟု Kotaungbo Revolution KTB-R အဖွဲ့မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2024/07/174798/	ကန့်ဘလူ၊ ကျွန်းလှနှင့် တန့်ဆည် နယ်စပ်ကို စစ်ကြောင်းထိုးနေသည့် စစ်တပ်နှင့် PDF တပ်ဖွဲ့များ တိုက်ပွဲဖြစ်ပွား၊ စစ်တပ်က ကျေးရွာ ၃ ရွာကို စီးနင်းပြီး နေအိမ် ၁၀၀ကျော်ကို မီးရှို့ဖျက်ဆီး	["ကန့်ဘလူ၊ ကျွန်းလှနှင့် တန့်ဆည် နယ်စပ်ကို စစ်ကြောင်းထိုးနေသည့် စစ်တပ်နှင့် PDF တပ်ဖွဲ့များ တိုက်ပွဲဖြစ်ပွား၊ စစ်တပ်က ကျေးရွာ ၃ ရွာကို စီးနင်းပြီး နေအိမ် ၁၀၀ကျော်ကို မီးရှို့ဖျက်ဆီး", "ရွာပေါင်း ၁၃ ရွာမှ သောင်းနှင့်ချီသော ဘေးလွတ်ရာ ထွက်ပြေးနေရ", "ရန်ကုန်၊ ဇူလိုင် ၂၁", "စစ်ကိုင်းတိုင်း၊ ကန့်ဘလူမြို့နယ်၊ ကျွန်းလှမြို့နယ်နှင့် တန့်ဆည်မြို့နယ် အစပ်ကို စစ်ကြောင်းထိုးနေသည့် အကြမ်းဖက် စစ်တပ်နှင့် PDF တပ်ဖွဲ့များ တိုက်ပွဲများဖြစ်ပွားပြီး စစ်တပ်က ကျေးရွာ ၃ ရွာကို စီးနင်းကာ နေအိမ် ၁၀၀ကျော်ကို မီးရှို့ဖျက်ဆီးခဲ့ကြောင်း Infinity Group မှ တာဝန်ရှိသူတစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇူလိုင်လ ၁၁ ရက်နေ့တွင် ကန့်ဘလူ-စံပယ်နံ့သာ-ရွှေဘိုလမ်းပိုင်းရှိ ရေအေးရွာအနီး၌ အကြမ်းဖက် စစ်တပ် စစ်ကြောင်း၏ ကင်းပုန်းက ပစ်ခတ် တိုက်ခိုက်ခြင်းကြောင့် ဒေသ ကာကွယ်ရေးရဲဘော် ၂ ဦး ကျဆုံးခဲ့ကြောင်း ၊ ဇူလိုင်လ ဒုတိယအပတ်အတွင်း ကျွန်းလှ-တန့်ဆည် အစပ်ရှိ ကျေးရွာများကို စစ်ကြောင်းထိုးလာသော အကြမ်းဖက် စစ်တပ် နှင့် ပူးပေါင်း စစ်ကြောင်းကို ပြည်သူ့ကာကွယ်ရေးတပ်ဖွဲ့များက ကြားဖြတ် တိုက်ခိုက်ခဲ့ရာ အကြမ်းဖက် စစ်တပ်ဘက်မှ ၅ ဦးသေပြီး ၁၀ ဦးထက်မနည်း ထိခိုက်ဒဏ်ရာရရှိခဲ့ကာ တော်လှန်ရေးရဲဘော် ၁ ဦး ကျဆုံးခဲ့ကြောင်း သိရသည်။", "ဇူလိုင်လ ၁၃ ရက်နေ့တွင် အကြမ်းဖက် စစ်တပ် နှင့်ပျူစောထီး ပူးပေါင်းစစ်ကြောင်းသည် ကျွန်းလှမြို့နယ် ညောင်ကိုင်းအုပ်စုတွင်းရှိ မြင်သာရွာမှ နေအိမ် ၁၁ လုံး၊ တန့်ဆည်မြို့နယ်တွင်းရှိ စည်းသာရွာမှ နေအိမ် ၆၃ လုံးနှင့် ဇူလိုင်လ ၁၄ ရက်နေ့၌ တန့်ဆည်မြို့နယ် ပုတီးရွာမှ နေအိမ် ၈၆ လုံးအား မီးရှို့ဖျက်ဆီးခဲ့ကြောင်း သိရှိရသည်။", "အကြမ်းဖက် စစ်တပ်သည် ဇွန်လမှ စတင်ကာ လက်ရှိအချိန် အထိ နယ်မြေခံ ပျူစောထီးများကို လက်နက်တပ်ဆင်ပေးကာ အင်အားအလုံးအရင်းဖြင့် ကျေးရွာများအတွင်း စစ်ကြောင်းထိုးနေခြင်း ဖြစ်ကြောင်း သိရသည်။", "လက်ရှိတွင် အကြမ်းဖက်စစ်ကောင်စီစစ်ကြောင်းသည် ကန့်ဘလူ-စံပယ်နံ့သာလမ်းပိုင်းရှိ ဝက်ပုတ်ရွာ၌ ဇူလိုင်လ ၁၆ ရက်နေ့မှစတင်ကာ အထိုင်ချတပ်စွဲကာ ရွာသားများကို ပျူစောထီးအဖွဲ့ဝင်များအဖြစ် လူသစ်စုဆောင်းနေကြောင်း၊ ကန့်ဘလူ-စံပယ်နံ့သာ-ရွှေဘိုလမ်းပိုင်းတွင်ဖြစ်ပေါ်နေသော စစ်ရေးအခြေအနေများကြောင့် စစ်ကောင်စီနှင့်ကာကွယ်ရေးတပ်ဖွဲ့များမှ ကားလမ်းပိတ်ထားလျက်ရှိသည်မှာ ၁ လနီးပါးကြာမြင့်နေပြီဖြစ်ကာ ကန့်ဘလူ-စံပယ်နံ့သာလမ်းပိုင်းကို အကြမ်းဖက်စစ်ကောင်စီတပ်က အပြည့်အဝထိန်းချုပ်နိုင်ရန် ကြိုးပမ်းလျက်ရှိကြောင်း သိရှိရသည်။", "ထို့ပြင် ကျွန်းလှမြို့နယ် သဖန်းဆိပ်ဆည်အနီးရှိ အင်တိုင်းရွာ၌ အကြမ်းဖက်စစ်တပ်နှင့် ပျူစောထီးများက အခိုင်အမာတပ်စွဲထားဆဲဖြစ်ပြီး ဇူလိုင်လ ဒုတိယအပတ်တွင်လည်း အင်အား ၂၀၀ ကျော်အသုံးပြုကာ ကျွန်းလှ-တန့်ဆည်အစပ်ရှိ ညောင်ကိုင်း၊ပုတီး၊စည်းသာရွာများသို့ စစ်ကြောင်းထိုး လှုပ်ရှားခဲ့ကြောင်း Infinity Group မှ တာဝန်ရှိသူ တစ်ဦးက ရှင်းပြသည်။"]
https://yktnews.com/2023/01/83749/	ကန့်ဘလူ၊ ချောင်းကြားရွာကို စစ်တပ်က ဒုတိယအကြိမ် မီးရှို့ဖျက်ဆီးမှု နေအိမ် ၂၃ လုံးပြာကျပြီး ကျေးရွာ ၁၂ ရွာမှ ပြည်သူ ၁၀၀၀၀ ကျော် ထွက်ပြေး တိမ်းရှောင်နေရ	["ကန့်ဘလူ၊ ချောင်းကြားရွာကို စစ်တပ်က ဒုတိယအကြိမ် မီးရှို့ဖျက်ဆီးမှု နေအိမ် ၂၃ လုံးပြာကျပြီး ကျေးရွာ ၁၂ ရွာမှ ပြည်သူ ၁၀၀၀၀ ကျော် ထွက်ပြေး တိမ်းရှောင်နေရ", "ရန်ကုန်၊ ဇန်နဝါရီ ၂၉", "စစ်ကိုင်းတိုင်း၊ ကန့်ဘလူမြို့နယ်၊ ချောင်းကြားရွာကို အကြမ်းဖက် စစ်တပ်က ဒုတိယအကြိမ် မီးရှို့မှု နေအိမ် ၂၃ လုံးပြာကျခဲ့ကြောင်း ကျွန်းလှတက်ကြွလှုပ်ရှားသူများ အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇန်နဝါရီလ ၂၉ ရက်နေ့ နံနက်ပိုင်းတွင် ကန့်ဘလူမြို့နယ်၊ ချောင်းကြားရွာကို အကြမ်းဖက် စစ်တပ် ခြေမြန်တပ်ရင်း – ၃၆၈ နှင့် ပျူစောထီး အင်အား ၁၂၀ ခန့်က ဒုတိယအကြိမ် ဝင်ရောက် စီးနင်း မီးရှို့ ဖျက်ဆီးခဲ့ပြီး နေအိမ် ၂၃ လုံးပြာကျကာ အနီးအနားရှိ ကျေးရွာ ၁၂ ရွာမှ ပြည်သူ ၁၀၀၀၀ ကျော် ထွက်ပြေးတိမ်းရှောင်နေရကြောင်း သိရသည်။", "အဆိုပါ အကြမ်းဖက် စစ်တပ် စစ်ကြောင်းကြောင့် ကျွန်းလှမြို့နယ်နှင့် ကန့်ဘလူ မြို့နယ် အစပ်ရှိ ပင့်သာ၊ ချောင်းကြား၊ ဖလားရ၊ အင်းမ၊‌ ညောင်ကုန်း၊ မန်ကျည်းကုန်း၊‌ တောင်ယာဆိပ်၊ သရက်တော၊ တကုန်း၊ ကုက္ကိုကုန်း၊ သံပုရာပင်စု၊ မြဘုံသာကျေးရွာ စသည့် ကျေးရွာပေါင်း ၁၂ ရွာမှ ပြည်သူ ၁၀၀၀၀ ကျော်သည် ဘေးလွတ်ရာ ထွက်ပြေး တိမ်းရှောင်နေရကြောင်း သိရသည်။", "“ပြည်သူတွေ ထိခိုက်မှုတော့ မရှိပါဘူး။ ပြည်သူတွေကတော့ စစ်ကြောင်း ထွက်လာကတည်းက အကုန်ကြိုရှောင်နေကြတော့တာပါ။ ရွာထဲ မနေရဲကြတော့တာ အဲဒီ အကြမ်းဖက် စစ်ကြောင်းက ကျွန်းလှမြို့နယ်ထဲက ကံပေါက်ရွာ ဘုန်းကြီးကျောင်းမှာ အထိုင်ချ တပ်စွဲပြီး ကျွန်းလှနဲ့ ကန့်ဘလူမြို့နယ်အတွင်းကို လှည့်လည်စစ်ကြောင်းထိုးနေတာ” ဟု ကျွန်းလှတက်ကြွလှုပ်ရှားသူများ အဖွဲ့မှ တာဝန်ရှိသူ တစ်ဦးကပြောဆိုသည်။", "ချောင်းကြားရွာကို အကြမ်းဖက် စစ်တပ်က ၂၀၂၂ ခုနှစ် ဒီဇင်ဘာ ၄ ရက်နေ့တွင် ပထမ အကြိမ် မီးရှို့ဖျက်ဆီးခဲ့ပြီး ပြည်သူပိုင်နေအိမ် ၈ လုံးနှင့် စပါးကျီများ မီးလောင်ပျက်စီးခဲ့ကြောင်း သိရသည်။"]
https://yktnews.com/2023/10/125760/	ကန့်ဘလူ၊ ငှက်ပျောတိုင်းရွာသစ် ဓာတ်အားခွဲရုံတွင် စစ်တပ်က တပ်စွဲပြီး နောက် ကန့်ဘလူ နှင့် တန့်ဆည်မြို့နယ်တစ်ခုလုံးကို လျှပ်စစ်မီးများ ဖြတ် တောက်ထား ၊ ကန့်ဘလူမြို့တွင် စစ်တပ်နှင့်ပျူစောထီးများက ခံတပ်များ ဆောက်လုပ်	["ကန့်ဘလူ၊ ငှက်ပျောတိုင်းရွာသစ် ဓာတ်အားခွဲရုံတွင် စစ်တပ်က တပ်စွဲပြီး နောက် ကန့်ဘလူ နှင့် တန့်ဆည်မြို့နယ်တစ်ခုလုံးကို လျှပ်စစ်မီးများ ဖြတ် တောက်ထား ၊ ကန့်ဘလူမြို့တွင် စစ်တပ်နှင့်ပျူစောထီးများက ခံတပ်များ ဆောက်လုပ်", "ရန်ကုန်၊ အောက်တိုဘာ ၉", "စစ်ကိုင်းတိုင်း၊ ကန့်ဘလူမြို့နယ်တောင်ဘက်ခြမ်း ငှက်ပျောတိုင်းရွာသစ် ဓာတ်အား ခွဲရုံ တွင် အကြမ်းဖက် စစ်တပ်က အထိုင်ချတပ်စွဲပြီးနောက် ကန့်ဘလူမြို့နယ်၊ ထန်းကုန်း တိုက်နယ်၊ ဇီးကုန်းတိုက်နယ်၊ ကာဘိုးတိုက်နယ် နှင့် တန့်ဆည်မြို့ နယ်တစ်ခုလုံးကိုအောက်တိုဘာလ ၅ ရက်နေ့မှစတင်ကာ လျှပ်စစ်မီးများဖြတ်တောက်လိုက်ကြောင်း ဒေသပြည်သူများထံမှ သိရှိရသည်။", "“ငှက်ပျောတိုင်းလျှပ်စစ်ဓာတ်အားခွဲရုံဆို စစ်ကိုင်းတိုင်းတစ်တိုင်းလုံးက သူတွေ သိတယ်ဗျ။ သူတို့အဲဒီလျှပ်စစ်ဓာတ်အားခွဲရုံအနီးတပ်စွဲပြီးမှ မီးဖြတ်လိုက် တာ ဗျ” ဟု Infinity Group မှ တာဝန်ရှိသူမှ ရန်ကုန်ခေတ်သစ် သတင်း ဌာန သို့ပြောကြားသည်။ �", "�အကြမ်းဖက်စစ်တပ်က လျှပ်စစ်ဓာတ်အားခွဲရုံအနီး ခံတပ်တစ်ခုဆောက်လုပ်၍ အထိုင်ချတပ်စွဲနေခြင်းဖြစ်ပြီး လျှပ်စစ်မီးဖြတ်တောက်ထားခြင်းကြောင့် ဒေသ ပြည်သူ များ စားသောက်ချက်ပြုတ်ရေးနှင့် စားဝတ်နေရေးအတွက် အခက် အခဲများစွာ ကြုံတွေ့နေရကြောင်း သိရှိရသည်။", "စစ်တပ်က ကန့်ဘလူတောင်ဘက်ခြမ်းကို ပိတ်ဆို့ဖြတ်တောက်မည့် အနေ အထား ဖြစ်ပြီး လတ်တလောတွင် စစ်ကြောင်းထိုးခြင်းမျိုး မရှိဘဲ ခံစစ်အထိုင် ချနေကြောင်း၊ ကန့်ဘလူမြို့နယ်တောင်ခြမ်း ကင်းတပ်–ရွှေဘိုတူးမြောင်းအနီးရှိ ဇီးကုန်းမြို့အဝင်လမ်းဘေးမှ နေအိမ်များနှင့်ဆိုင်ခန်းများကို စစ်ကောင်စီနှင့်ပျူစောထီးများက အောက်တိုဘာလ ၆ ရက်နေ့မှစ၍ ဖြိုဖျက်ဖယ်ရှားကာ မြို့အဝင် တွင် ခံတပ်အချို့ ဆောက်လုပ်နေကြောင်း Infinity Group မှ တာဝန် ရှိသူက ရန်ကုန်ခေတ်သစ်သတင်းဌာနသို့ပြောကြားသည်။", "“ကန့်ဘလူတောင်ခြမ်းကို ပိတ်ဆို့ဖြတ်တောက်မယ့်အနေအထားဗျ။ ဘာလို့ဆို အရင်က သူတို့မလုပ်ဖူးတဲ့အရာမျိုး ဇီးကုန်းမြို့အဝင်နားက အဆောက်အအုံ ဆိုင်ခန်းတွေဖျက်ပီး ခံစစ်ထိုင်တာမျိုးတွေ ဒီရက်ပိုင်း လုပ်လာတယ်။နယ်နဲ့မြို့ အကူးအသန်းကို ဖြတ်တောက်မယ့်အနေအထားဗျ”ဟု Infinity Group မှ တာဝန်ရှိသူက ရန်ကုန်ခေတ်သစ်သတင်းဌာနသို့ပြောကြားသည်။", "ကန့်ဘလူမြို့အဝင်တွင် စစ်တပ်က အထိုင်ချ၍ တပ်စွဲထားသည့်အတွက် ပြည်သူများမှာ မြို့ဘက်သို့ အရောင်းအဝယ်မသွားရဲကြတော့ကြောင်း၊ မီးဖြတ် ခံထားရသည့်အတွက် အခြေခံလိုအပ်ချက်မှ စ၍ စားဝတ်နေရေး ကျပ်တည်း နေကြောင်း၊ ရေရှည်တွင် ပိုမို၍ အဆင်မပြေဖြစ်နိုင်ကြောင်း ဒေသပြည်သူ များထံမှ သိရှိရသည်။", "ထို့ပြင် ကန့်ဘလူမြို့နယ်တောင်ဘက်ခြမ်း ထန်းကုန်းတိုက်နယ်နှင့်ဇီးကုန်း တိုက်နယ် အတွင်းကျေးရွာများမှ ကုန်ရောင်းကုန်ဝယ်ပြုလုပ်မည့် ဒေသ ပြည်သူများကိုလည်း ဇီးကုန်းမြို့တွင်းသို့ ဝင်ရောက်မည်ဆိုပါက သေနတ် ဖြင့်ပစ်သတ်မည်ဖြစ်ကြောင်း အကြမ်းဖက်စစ်တပ်ဘက်မှ ခြိမ်းခြောက်ပြောဆိုမှုများလည်း ရှိနေကြောင်း ဒေသပြည်သူများက ပြောကြားသည်။"]
https://yktnews.com/2024/10/189482/	ကန့်ဘလူ၊ ဇီးကုန် ရဲစခန်းမှ ရဲတပ်သား ၁ ဦး သေနတ် ၁ လက်နက် ယူဆောင်လာပြီး အလင်းဝင်လာ၍ ဆုငွေချီးမြှင့်	["ကန့်ဘလူ၊ ဇီးကုန် ရဲစခန်းမှ ရဲတပ်သား ၁ ဦး သေနတ် ၁ လက်နက် ယူဆောင်လာပြီး အလင်းဝင်လာ၍ ဆုငွေချီးမြှင့်", "ရန်ကုန်၊ အောက်တိုဘာ ၂၅", "စစ်ကိုင်းတိုင်း၊ ကန့်ဘလူမြို့နယ်၊ ဇီးကုန်း ရဲစခန်းများမှ ရဲတပ်သား ၁ ဦး သေနတ် ၁ လက် ယူဆောင်လာပြီး အလင်းဝင်လာ၍ ဆုငွေချီးမြှင့်ခဲ့ကြောင်း ကန့်ဘလူခရိုင် -တပ်ရင်း ၄ မှ တာဝန်ရှိသူတစ်ဦးက ရန်ကုန်ခေတ်သစ်မီဒီယာကို ပြောဆိုသည်။", "အောက်တိုဘာလ ၁၃ ရက်နေ့တွင် ကန့်ဘလူမြို့နယ် ဇီးကုန်းရဲစခန်းမှ ရဲတပ်သား ၁ ဦးသည် G3 ‌သေနတ် ၁ လက် ယူဆောင်လာ၍ ကန့်ဘလူခရိုင် -တပ်ရင်း ၄ ထံ အလင်းဝင်ရောက်ခဲ့ခြင်းဖြစ်ကြောင်း သိရသည်။", "“ဆုငွေ ချီးမြှင့်တယ်။ အရေအတွက်တော့ ကျွန်တော်တို့ မပြောတော့ဘူး။ ဆုငွေတော့ထိုက်သင့်သလောက်တော့ ကျွန်တော်တို့ ချီးမြှင့်တယ်။ သူနဲ့ ထိုက်တဲ့ဟာပေါ့။ G3 သေနတ် ၁ လက်ပါခဲ့တယ်။ လောလောဆယ်တော့ သူ့ကို အနားပေးထားတုန်းပဲ ရှိသေးတယ်။ သူ့စိတ်ကြိုက် စဉ်းစား ရွေးချယ်ခွင့် ပေးထားသေးတယ်။ လောလောဆယ်တော့ သူ မဆုံးဖြတ်သေးဘူးပေါ့။ သူက ရဲတပ်သားဖြစ်တဲ့အတွက် ကျန်တဲ့ဟာတွေတော့ တိုက်ပွဲ အတွေအကြုံဘာညာတော့ များများစားစားရှိမှာ မဟုတ်ဘူး။ တစ်ခါတစ်ရံ ရှေ့တန်းပို့တဲ့အခါလောက်ပဲရှိတယ်”ဟု ကန့်ဘလူခရိုင် -တပ်ရင်း ၄ မှ တာဝန်ရှိသူ တစ်ဦးက ပြောဆိုသည်။", "ထို့သို့ လက်နက်နှင့်တကွ အလင်းဝင်ရောက်ခဲ့သူ၏ နေထိုင်ရေးနှင့် လိုအပ်သည်များကို ကန့်ဘလူခရိုင် -တပ်ရင်း ၄ မှ ကူညီထောက်ပံ့မှုများလည်း ဆက်လက် ဆောင်ရွက်ပေးလျက်ရှိကြောင်း သိရသည်။"]
https://yktnews.com/2024/11/190903/	ကန့်ဘလူ၊ ဇီးကုန်းမြို့ကို စစ်တပ်က စစ်ကြောင်းထိုး ဝင်ရောက်ပြီး ဒေသပြည်သူများကို ဖမ်းဆီး၍ လက်ဆည်ရပ်ကွက်ကို မီးရှို့ ဖျက်ဆီးနေ	["ကန့်ဘလူ၊ ဇီးကုန်းမြို့ကို စစ်တပ်က စစ်ကြောင်းထိုး ဝင်ရောက်ပြီး ဒေသပြည်သူများကို ဖမ်းဆီး၍ လက်ဆည်ရပ်ကွက်ကို မီးရှို့ ဖျက်ဆီးနေ", "ရန်ကုန်၊ နိုဝင်ဘာ ၅", "စစ်ကိုင်းတိုင်း၊ ကန့်ဘလူမြို့နယ်၊ ဇီးကုန်းမြို့ကို အကြမ်းဖက် စစ်တပ်က စစ်ကြောင်းထိုး ဝင်ရောက်ပြီး ဒေသ ပြည်သူများကို ဖမ်းဆီး၍ လက်ဆည်ရပ်ကွက်ကို မီးရှို့ ဖျက်ဆီးနေကြောင်း ကျွန်းလှ-ကန့်ဘလူ တက်ကြွလှုပ်ရှားသူများအဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့နိုဝင်ဘာလ ၅ ရက်နေ့ မွန်းလွဲ ၁၂ နာရီခန့်တွင် ကာဘိုးရွာတွင် စစ်တပ် အထိုင်စခန်းမှ အကြမ်းဖက် စစ်ကောင်စီ တပ်သားများက ဇီးကုန်းမြို့ပေါ်ကို ဝင်ရောက် စီးနင်းပြီး ဒေသပြည်သူများကို ဖမ်းဆီးမှုများ လုပ်ဆောင်ခဲ့ကြောင်း သိရသည်။", "အဆိုပါ စစ်ကြောင်းသည် ဇီးကုန်းမြို့ပေါ်ကို ရောက်ရှိလာပြီးနောက် မွန်းလွဲ ၃ နာရီ ၅၀ မိနစ်ခန့်မှ စတင်၍ လက်ဆည်ရပ်ကွက်ကို စတင်မီးရှို့ဖျက်ဆီးခဲ့ပြီး ဖမ်းဆီးခံထားရသည့် ပြည်သူအရေအတွက်နှင့် နေအိမ် ဆုံးရှုံးမှု အခြေအနေကို အတည်မပြုနိုင်သေးကြောင်း သိရှိရသည်။", "“ပြည်သူတွေ ဖမ်းခံရတယ်လို့တော့ သိရတယ်။ ကျန်တော်တို့ ဆက်လက် စုံစမ်းနေတယ်။ ဘာမှ အတည်မပြုနိုင်သေးဘူး။ မီးရှို့ခံရတဲ့ နေအိမ်စာရင်းတော့ အတိအကျ မသိနိုင်သေးဘူး။ ဇီးကုန်းမြို့က စစ်တပ် ထိန်းချုပ်ထားတုန်း လွတ်မြောက်နယ်မြေ မဟုတ်သေးတဲ့ အတွက်ကြောင့် ကျန်တော်တို့ အတည်ပြုနိုင်ဖို့ ခက်နေတယ်” ဟု ကျွန်းလှ-ကန့်ဘလူ တက်ကြွလှုပ်ရှားသူများအဖွဲ့မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2023/02/86619/	ကန့်ဘလူ၊ ညောင်ကိုင်းရွာ စစ်တပ် ဂိတ်စခန်းကို PDF က တိုက်ခိုက်သိမ်းပိုက်မှု စစ်သား ၁ ဦးသေဆုံး၊ လောင်းလုံးတွင် စစ်မှုထမ်း ဟောင်း ၁ ဦး ပစ်ခတ်ခံရပြီး သေဆုံး	["ကန့်ဘလူ၊ ညောင်ကိုင်းရွာ စစ်တပ် ဂိတ်စခန်းကို PDF က တိုက်ခိုက်သိမ်းပိုက်မှု စစ်သား ၁ ဦးသေဆုံး၊ လောင်းလုံးတွင် စစ်မှုထမ်း ဟောင်း ၁ ဦး ပစ်ခတ်ခံရပြီး သေဆုံး", "ရန်ကုန်၊ ဖေဖော်ဝါရီ ၁၁", "စစ်ကိုင်းတိုင်း၊ ကန့်ဘလူမြို့နယ်၊ ညောင်ကိုင်းရွာရှိ အကြမ်းဖက် စစ်တပ် ဂိတ်စခန်းကို PDF တပ်ပေါင်းစုက တိုက်ခိုက် သိမ်းပိုက်ခဲ့ပြီး စစ်သား ၁ ဦးသေဆုံးကြောင်း ကျွန်းလှတက်ကြွလှုပ်ရှားသူများ အဖွဲ့က တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဖေဖော်ဝါရီ ၁၀ ရက်နေ့ နံနက် ၉ နာရီခန့်တွင် ကန့်ဘလူ မြို့နယ်၊ ညောင်ကိုင်းကျေးရွာတွင် အထိုင်ချ ဂိတ်ဖွင့်ထားသော စစ်သားနှင့် ပျူစောထီးများကို PDF တပ်ပေါင်းစုက Drone၊ လက်နက်ကြီး၊ လက်နက်ငယ်များဖြင့် ဝင်ရောက် တိုက်ခိုက်ခဲ့ပြီး စစ်တပ်ဘက်မှလည်း လက်နက်ကြီး၊ လက်နက်ငယ်များဖြင့် ပြန်လည်ပစ်ခတ်ခဲ့ပြီး အပြန်အလှန် ပစ်ခတ်ချိန် ၄ နာရီခန့် ဖြစ်ပွားပြီး ကန့်ဘလူ မဟာမိတ် PDF တပ်ပေါင်းစုများက ဂိတ်စခန်းကို သိမ်းပိုက်နိုင်ခဲ့ကြောင်း သိရသည်။", "“သူတို့က အကုန်ရှောင်ထွက် ပြေးတော့ သိမ်းဆည်းမိတာမရှိဘူးလို့ပြောတယ်။ ဒါပေမယ့် ကြံ့ခိုင်ရေး ပါတီကဒ်တွေ လက်ပတ်တွေ အထပ်လိုက်ရခဲ့တယ်ပြောတယ်။ စစ်ခွေးတွေဘက်က ၁ ဦးသေပြီး အများအပြားဒဏ်ရာရတယ်” ဟု ကျွန်းလှတက်ကြွလှုပ်ရှားသူများ အဖွဲ့က တာဝန်ရှိသူ တစ်ဦးကပြော ပြောဆိုသည်။", "အဆိုပါ တိုက်ခိုက်မှုကို Kanbalu Underground Warriors ၊ MPF U.18 ၊ မြေပြင်လှုပ်ရှားညီနောင်များ နှင့် ကန့်ဘလူမြို့နယ် L – PDF မဟာမိတ်အဖွဲ့များ ပူးပေါင်း လုပ်ဆောင်ခဲ့ခြင်းဖြစ်ကြောင်း သိရသည်။", "အလားတူ တနင်္သာရီတိုင်း၊ လောင်းလုံးမြို့နယ်တွင် စစ်မှုထမ်းဟောင်း ၁ ဦးကို ပစ်ခတ် တိုက်ခိုက်ခဲ့ပြီး သေဆုံးသွားကြောင်း LLPDF တပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ပြောဆိုသည်။", "ဖေဖော်ဝါရီလ ၁၀ ရက်နေ့ မွန်းလွဲ ၁၂ နာရီခန့်တွင် လောင်းလုံးမြို့၊ ဂ ရပ်ကွက်တွင် နေထိုင်သည့် ပျူစောထီးအဖွဲ့ဝင် စစ်မှုထမ်းဟောင်း မောင်ငွေကို လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့က ပစ်ခတ် တိုက်ခိုက်ခဲ့ပြီး သေဆုံးသွားကြောင်း သိရသည်။", "သေဆုံးသွားသော စစ်မှုထမ်းဟောင်း ပျူစောထီး မောင်ငွေသည် လောင်းလုံးမြို့နယ်အတွင်းရှိ တက်ကြွလှုပ်ရှားသူများနှင့် CDM ဝန်ထမ်းများ၏ အချက်အလက်များကို စစ်တပ်ထံ ပေးပို့ခြင်း၊ လောင်းလုံးမြို့ ပျူစောထီး ခေါင်းဆောင် မင်းသိန်းနှင့် မြို့နယ်အတွင်း ကင်းလှည့်လေ့ရှိသူဖြစ်ကြောင်း လောင်းလုံးမြို့နယ် ပြည်သူ့ကာကွယ်ရေးတပ်ဖွဲ့ LLPDF မှ တာဝန်ရှိသူ တစ်ဦးကပြောဆိုသည်။"]
https://yktnews.com/2023/01/81339/	ကန့်ဘလူ၊ ညောင်ကုန်းရွာကို စစ်တပ်က မီးရှို့ပြီး သက်ကြီးရွယ်အို ၂ ဦးကို သတ်ဖြတ်၊ ဖမ်းဆီးရမိသူများကို စစ်တပ်က ဓားဖြင့် ထိုး၍ ၃ ဦး ဒဏ်ရာအပြင်းအထန်ရ	["ကန့်ဘလူ၊ ညောင်ကုန်းရွာကို စစ်တပ်က မီးရှို့ပြီး သက်ကြီးရွယ်အို ၂ ဦးကို သတ်ဖြတ်၊ ဖမ်းဆီးရမိသူများကို စစ်တပ်က ဓားဖြင့် ထိုး၍ ၃ ဦး ဒဏ်ရာအပြင်းအထန်ရ", "ရန်ကုန်၊ ဇန်နဝါရီ ၁၆", "စစ်ကိုင်းတိုင်း၊ ညောင်ကုန်းကျေးရွာကို စစ်တပ်က မီးရှို့ဖျက်ဆီးပြီး အမျိုးသား ၂ ဦးကို မီးရှို့သတ်ဖြတ်လိုက်ကြောင်း ဒေသပြည်သူများနှင့် ကျွန်းလှတက်ကြွလှုပ်ရှားသူများအဖွဲ့ထံမှ သိရှိရသည်။", "စစ်ကိုင်းတိုင်း ကန့်ဘလူမြို့နယ် ညောင်ကုန်းရွာကို အကြမ်းဖက်စစ်ကောင်စီ၏ ခြေမြန်တပ်ရင်း ၃၆၈ နှင့် ပျူစောထီးများ စုစုပေါင်း အင်အား ၁၀၀ ခန့်သည် ဇန်နဝါရီလ ၁၄ ရက်နေ့ ညနေ ၃ နာရီ ၅၀ မိနစ်တွင် ဝင်ရောက် မီးရှို့ဖျက်ဆီးခဲ့ကြောင်း၊ ပလူသာရွာမှ လမ်းပြအဖြစ် ဖမ်းခေါ်လာသည့် ဦးသန်းလွင် (၅၅ နှစ်) နှင့် ညောင်ကုန်းရွာထဲတွင် ပိတ်မိနေသည့် ဦးနွားတင် (၇၇ နှစ်) တို့ကို ရက်ရက်စက်စက် ညှင်းပန်းနှိပ်စက် မီးရှို့သတ်ဖြတ်ခဲ့ပြောင်း၊ ပိတ်မိနေသည့် အမျိုးသမီး ၃ ဦးကိုလည်း စစ်တပ်က ညှဉ်းပန်းနှိပ်စက်ရာ တစ်ဦးမှာ လည်ပင်း ပြတ်ရှဒဏ်ရာဖြင့်လည်းကောင်း၊ ကျန် နှစ်ဦးမှာ ဝမ်းဗိုက်ဓားဒဏ်ရာများ ရရှိခဲ့ကြောင်း ကျွန်းလှတက်ကြွလှုပ်ရှားသူများအဖွဲ့ထံမှ သိရှိရသည်။", "“အမျိုးသား ၂ ဦးလုံးက မီးရှို့သတ်ခံရတော့ ပြာပုံပဲကျန်တယ်။ အသက် ၅၈ နှစ်အရွယ် အမျိုးသမီးကိုလည်း လည်ပင်းလှီးပြီး ပစ်ထားခဲ့တာ။ အင်္ကျီထူနေလို့ မလှီးမိဘဲ အသက်ရှင်တာ။ ကျန်အမျိုးသမီးနှစ်ယောက်ကိုက နှိပ်စက်ပြီး ဝမ်းဗိုက်ဓားနဲ့ ထိုးထားတာ။ အိမ်ပေါ်မီးတင်ရှို့ပြီး သတ်မလို့ ကောက်ရိုး‌သွားယူနေတုန်း ထွက်ပြေးလွတ်မြောက်လာတာ ” ဟု ကျွန်းလှတက်ကြွလှုပ်ရှားသူများအဖွဲ့သို့ ဒေသခံ တစ်ဦးက ပြောကြားသည်။", "လည်ပင်းပြတ်ရှဒဏ်ရာရရှိခဲ့သည့် အမျိုးသမီးမှာ အသက် ၅၈ နှစ်အရွယ်ရှိပြီဖြစ်ပြီး အသက်အန္တရာယ် မစိုးရသော်လည်း ဝမ်းဗိုက်ဓားဒဏ်ရာရရှိထားသည့် အသက် ၄၂ နှစ်နှင့် အသက် ၂၅ နှစ်အရွယ် အမျိုးသမီးများမှာမူ အသက်အန္တရာယ်စိုးရိမ်နေရကြောင်း ဒေသခံများထံမှ သိရှိရသည်။", "“ပထမအကြိမ် ၈ လပိုင်း ၂၃ ရက်‌နေ့က ရှို့တာ ၃၅ အိမ်နဲ့ မနေ့က ရှို့ခံရတာ နေအိမ် ၅၀ ၊ စပါးတိုက် ၁၅ လုံးနဲ့ စစ်ရှောင်တဲ ၇ လုံးပါဗျ” ဟု ကျွန်းလှ တက်ကြွလှုပ်ရှားသူများအဖွဲ့မှ တာဝန်ရှိသူက ရန်ကုန်ခတ်သစ် သတင်းဌာနသို့ ပြောကြားသည်။", "ညောင်ကုန်းရွာသို့ မီးရှို့ဖျက်ဆီး၍ ပြည်သူများကို ညှင်းပန်းနှိပ်စက်ခဲ့သည့် အကြမ်းဖက်စစ်ကောင်စီတပ်များသည် ဇန်နဝါရီလ ၁၄ ရက်နေ့တွင်ပင် ကျေးရွာအတွင်းမှ ပြန်လည်ထွက်ခွာသွားပြီး ရွာတောင်ဘက်သို့ ထွက်သွားကြောင်း ဒေသခံများထံမှ သိရှိရသည်။"]
https://yktnews.com/2023/03/93954/	ကန့်ဘလူ၊ ညောင်ဇင်ကြီးရွာမှ စိတ်ဝေဒနာရှင် ၁ ဦးကို စစ်တပ်က မီးရှို့ သတ် ဖြတ် ပြီး ရွာကို မီးရှို့ဖျက်ဆီး	["ကန့်ဘလူ၊ ညောင်ဇင်ကြီးရွာမှ စိတ်ဝေဒနာရှင် ၁ ဦးကို စစ်တပ်က မီးရှို့ သတ် ဖြတ် ပြီး ရွာကို မီးရှို့ဖျက်ဆီး", "ကျေးရွာ ၇ ခုမှ ပြည်သူ ၁၀၀၀၀ ကျော် ထွက်ပြေးတိမ်းရှောင်နေရ", "ရန်ကုန်၊ မတ် ၂၄", "စစ်ကိုင်းတိုင်း၊ ကန့်ဘလူမြို့နယ်၊ ညောင်ဇင်ကြီးရွာတွင် စိတ်ဝေဒနာရှင် ၁ ဦးကို အကြမ်းဖက် စစ်တပ်က မီးရှို့သတ်ဖြတ်သွားကြောင်း ကျွန်းလှတက်ကြွ လှုပ်ရှား သူများ အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "မတ်လ ၂၃ ရက်နေ့ ညနေ ၄ နာရီ ၃၀ မိနစ်ခန့်တွင် ကန့်ဘလူမြို့နယ်၊ ညောင် ဇင် ကြီးရွာကို အကြမ်းဖက် စစ်တပ်နှင့် ပျူစောထီး အင်အား ၁၅၀ ခန့်က ဝင် ရောက် စီးနင်းပြီး ပြည်သူပိုင် နေအိမ်များကို မီးရှို့ဖျက်ဆီးခဲ့ကြောင်း၊ ယင်း စစ် ကြောင်းသည် ညောင်ဇင်ကြီးရွာမှ ဘုန်းကြီးတစ်ပါးကို ဖမ်းဆီးခေါ် ဆောင် သွားပြီး စိတ်ရောဂါ ခံစားနေရသည့် အသက်၂၀ အရွယ် အမျိုးသား ၁ ဦးကို မီးရှို့သတ်ဖြတ်သွားကြောင်း သိရသည်။", "အကြမ်းဖက် စစ်တပ် စစ်ကြောင်း၏ ပစ်ခတ် စီးနင်းမှုကြောင့် ဆူးပုတ်ကုန်း၊ ဗိုလ်ကုန်း၊ ဗိုလ်တဲကုန်း၊ မကုန်း၊ ညောင်ဇင်ကြီး၊ ပေလည်နှင့် သရက်ခေါင်းရွာမှ ပြည်သူ ၁၀၀၀၀ ကျော်ခန့်သည် ဘေးလွတ်ရာသို့ ထွက်ပြေးတိမ်းရှောင် နေရ ကြောင်း သိရသည်။", "” ရွာထဲက ပျက်စီးဆုံးရှုံးမှု အခြေအနေတော့ မသိရသေးဘူး။ စစ်ခွေးတွေက စိတ် ရောဂါ ခံစားနေရတဲ့ ပြည်သူ ၁ ဦးကို မီးရှို့ သတ်ဖြတ်သွားတယ်။ ကျေးရွာ ၇ ရွာမှ ပြည်သူ ၁၀၀၀၀ ကျော်ဘေးလွတ်ရာကို တိမ်းရှောင်နေရတယ်” ဟု ကျွန်းလှတက်ကြွ လှုပ်ရှားသူများ အဖွဲ့မှ တာဝန်ရှိသူ တစ်ဦးက ပြောဆိုသည်။", "မတ်လ ၂၂ ရက်နေ့ကလည်း စစ်တပ် စစ်ကြောင်းက ဘဆူးပုတ်ကုန်းရွာကို ဝင်ရောက်စီးနင်းပြီး ကျေးရွာ ဘုန်းကြီး ကျောင်းအတွင်း မပြေးလွှားနိုင်ဘဲ ကျန် ရှိခဲ့သည့် သက်ကြီးရွယ်အိုများထံမှ ဖုန်း၊ ပိုက်ဆံ ၈ သိန်းနှင့် နားကပ်ပါ မကျန် ဓါးပြတိုက် ယူဆောင်သွားပြီး ဘုန်းကြီး ကျောင်းဝင်းအတွင်းရှိ ပြည်သူ ပိုင် ဆိုင်ကယ်များနှင့် နွားအကောင် ၄၀ ကျော်ကိုလည်း ခိုးယူသယ်ဆောင် သွား ခဲ့ကြောင်း သိရသည်။", "သတ်ဖြတ် မီးရှို့မှုများ လုပ်ဆောင်ခဲ့ပြီးနောက် စစ်တပ် စစ်ကြောင်းသည် လက်ရှိ အချိန်တွင် ညောင်ဇင်လေးရွာရှိ ပျူစောထီး အထိုင်စခန်းသို့ ပြန်လည် ဆုတ်ခွာ သွားကြောင်း သိရှိရသည်။", "ဓာတ်ပုံ- ယခင်လပိုင်းအတွင်း ယင်းမာပင်မြို့နယ်ရှိ ကျေးရွာတစ်ခုကို စစ်တပ်က မီးရှို့ဖျက်ဆီးနေစဉ်။"]
https://yktnews.com/2024/01/139418/	ကန့်ဘလူ၊ တင်ငုတ်ကြီးရွာရှိ စစ်တပ်နှင့် ပျုစောထီးစခန်းကို တိုက်ခိုက် သိမ်းပိုက်မှု စစ်ကောင်စီတပ်ဖွဲ့ဝင် ၂၅ ဦး သေဆုံးပြီး လက်နက်များ သိမ်း ဆည်း ရရှိ	["ကန့်ဘလူ၊ တင်ငုတ်ကြီးရွာရှိ စစ်တပ်နှင့် ပျုစောထီးစခန်းကို တိုက်ခိုက် သိမ်းပိုက်မှု စစ်ကောင်စီတပ်ဖွဲ့ဝင် ၂၅ ဦး သေဆုံးပြီး လက်နက်များ သိမ်း ဆည်း ရရှိ", "ရန်ကုန်၊ ဇန်နဝါရီ ၁၁", "စစ်ကိုင်းတိုင်း၊ ကန့်ဘလူမြို့နယ်၊ တင်ငုတ်ကြီးရွာရှိ စစ်တပ်နှင့် ပျုစောထီး စခန်း ကို တိုက်ခိုက် သိမ်းပိုက်ရာ စစ်ကောင်စီတပ်ဖွဲ့ဝင် ၂၅ ဦး သေဆုံးပြီး လက်နက်များ သိမ်း ဆည်း ရရှိကြောင်း NUG အမျိုးသားညီညွတ်ရေးအစိုးရ၊ ကာကွယ်ရေးဝန်ကြီးဌာနက သတင်းထုတ်ပြန်သည်။", "အမှတ် (၁) စစ်ဒေသ၊ ကန့်ဘလူခရိုင်ကွပ်ကဲရေးဦးဆောင်မှုဖြင့် စစ်ကိုင်းတိုင်း၊ ကန့်ဘလူခရိုင်၊ ကန့်ဘလူမြို့နယ်၊ တင်ငုတ်ကြီးရွာတွင် အခြေပြုထားသော စစ်ကောင်စီနှင့်ပျုစောထီးစခန်းကို ပြည်သူ့ကာကွယ်ရေးတပ်မတော်(PDF) ခရိုင်တပ်ရင်းများ၊ ခရိုင်ပကဖ လှုပ်ရှားတပ်ဖွဲ့များ၊ မြို့နယ်/ရပ် ကျေးပကဖ များက တိုက်ခိုက်သိမ်းပိုက်နိုင်ခဲ့ကြောင်း ၊ ကာဘိုင် (၈) လက်၊ G-3 (၁) လက်၊ Shoot Gun (၅) လက်အပါအဝင် ကျည်နှင့်ခဲယမ်းပစ္စည်းများ သိမ်းဆည်း ရရှိခဲ့ ကြောင်း သိရှိရသည်။", "တိုက်ပွဲအတွင်း ရန်သူ့တပ်ဖွဲ့ဝင် (၂၅) ဦး သေဆုံးခဲ့ကြောင်း ကာကွယ်ရေး ဝန်ကြီးဌာနက ကနဦး သတင်းထုတ်ပြန်ထားသည်။"]
https://yktnews.com/2024/11/192305/	ကန့်ဘလူ၊ တန့်ဆည်နှင့် ရေဦး မြို့နယ်ရှိ ကျေးရွာများကို စစ်ကြောင်း ၃ ကြောင်းဖြင့် ဝင်ရောက် စီးနင်းနေသော စစ်ကောင်စီ တပ်သားများက ယနေ့ ညပိုင်းတွင် လက်ဆည်ရွာနှင့် ခပေါင်းကြိုင်ရွာကို မီးရှို့ဖျက်ဆီးနေ	["ကန့်ဘလူ၊ တန့်ဆည်နှင့် ရေဦး မြို့နယ်ရှိ ကျေးရွာများကို စစ်ကြောင်း ၃ ကြောင်းဖြင့် ဝင်ရောက် စီးနင်းနေသော စစ်ကောင်စီ တပ်သားများက ယနေ့ ညပိုင်းတွင် လက်ဆည်ရွာနှင့်ခပေါင်းကြိုင်ရွာကို မီးရှို့ဖျက်ဆီးနေ", "ရန်ကုန်၊ နိုဝင်ဘာ ၁၆", "စစ်ကိုင်းတိုင်း၊ ကန့်ဘလူမြို့နယ်၊ တန့်ဆည်မြို့နယ်နှင့် ရေဦးမြို့နယ်ရှိ ကျေးရွာများကို စစ်ကြောင်း ၃ ကြောင်းဖြင့် ဝင်ရောက် စီးနင်းနေသော အကြမ်းဖက် စစ်ကောင်စီ တပ်သားများက ယနေ့ ညပိုင်းတွင် လက်ဆည်ရွာနှင့် ခပေါင်းကြိုင်ရွာကို မီးရှို့ဖျက်ဆီးနေကြောင်း ရေဦးအခြေပြု People’s Defense Comrade ပြန်ကြား ရေးတာဝန်ခံ ထူးခန့်ဇော် (အမေ့သား) က ရန်ကုန်ခေတ်သစ် မီဒီယာကို ပြောဆိုသည်။", "ယနေ့ နိုဝင်ဘာလ ၁၆ ရက်နေ့ ညနေပိုင်းတွင် ကန့်ဘလူနယ်၊ ဇီးကုန်းသကြားစက်မှ ထွက်လာသော အကြမ်းဖက် စစ်တပ် စစ်ကြောင်းသည် ညပိုင်းတွင် လက်ဆည်ရွာကို ဝင်ရောက်စီးနင်း မီးရှို့ဖျက်ဆီးနေခြင်းဖြစ်ကြောင်း သိရသည်။", "အလားတူ တန့်ဆည်နှင့် ရေဦး မြို့နယ် အစပ်ကို စစ်ကြောင်းထိုးနေသည့် အင်အား ၅၀ ပါ စစ်ကြောင်းသည် တန့်ဆည်မြို့နယ် တောင်ဘက်ခြမ်းရှိ ခပေါင်းကြိုင်ရွာကို ယနေ့ ညပိုင်းတွင် မီးရှို့ဖျက်ဆီးနေပြီး ရေဦးနယ်မြို့နယ် မြောက်ဘက်ခြမ်းတွင် ရောက်ရှိနေသော အင်အား ၁၈၀ ပါ စစ်ကြောင်းသည် ဆီဆုံရွာတွင် တပ်စွဲထားကြောင်း သိရှိရသည်။", "လက်ရှိချိန်တွင် ရေဦးနယ်မြို့နယ် မြောက်ဘက်ခြမ်းကို ရောက်ရှိသော အကြမ်းဖက် စစ်တပ် စစ်ကြောင်းကြောင့် ကျေးရွာ ၁၀ ရွာကျော်မှ ပြည်သူ ၅၀၀၀ ကျော်သည် ဘေးလွတ်ရာ ထွက်ပြေးတိမ်းရှောင်နေရကြောင်း၊ ထို့ပြင် တန့်ဆည်မြို့နယ်ကို ရောက်ရှိနေသော စစ်ကြောင်းကြောင့် ပြည်သူ ၂၀၀၀ ကျော် ထွက်ပြေးတိမ်းရှောင်နေရကြောင်း သိရသည်။", "“တန့်ဆည်နယ် တောင်ဘက်ခြမ်း ကျွဲဆွဲရွာမှာ အထိုင်ချထားတဲ့ စစ်ခွေး ၅၀ ခန့်က တနယ်ရွာဘက် စတင်စစ်ကြောင်းထိုးလာပြီး လက်ရှိ ခပေါင်းကြိုင်ရွာကို ဝင်ရောက်မီးရှို့ဖျက်ဆီးနေကြတယ်။ ကန့်ဘလူနယ် ဇီးကုန်း သကြားစက်က စစ်ခွေးနဲ့ ပျူခွေးတွေကလည်း လက်ဆည်ရွာကို အခုလက်ရှိ အချိန်ထိ မီးရှို့ဖျက်ဆီးနေတယ်လို့ သိရတယ်။ တန့်ဆည်နယ် အရှေ့ခြမ်းကနေ ရေဦးနယ်မြောက်ဘက်ခြမ်းကို ဝင်ရောက်လာတဲ့ ခွေးစစ်ကြောင်းကတော့ ဆီဆုံရွာမှာ တပ်စွဲထားတယ်” ဟု ရေဦးအခြေပြု People’s Defense Comrade ပြန်ကြား ရေးတာဝန်ခံ ထူးခန့်ဇော် (အမေ့သား) က ပြောဆိုသည်။", "Photo – စစ်ကိုင်းတိုင်း အတွင်းရှိ ကျေးရွာတစ်ရွာကို အကြမ်းဖက် စစ်တပ်က ညအချိန် ဝင်ရောက် စီးနင်းပြီး မီးရှို့ဖျက်ဆီးနေစဉ် (ပုံအဟောင်းဖြစ်သည်)"]
https://yktnews.com/2023/06/110097/	ကန့်ဘလူ၊ ပင့်သာရွာကို စစ်တပ်က ၅ ကြိမ်မြောက် မီးတင်ရှို့နေ	["ကန့်ဘလူ၊ ပင့်သာရွာကို စစ်တပ်က ၅ ကြိမ်မြောက် မီးတင်ရှို့နေ", "ရန်ကုန်၊ ဇွန် ၂၈", "စစ်ကိုင်းတိုင်း၊ ကန့်ဘလူမြို့နယ်၊ ပင့်သာရွာကို အကြမ်းဖက် စစ်တပ်က ၅ ကြိမ်မြောက် မီးတင်ရှို့နေကြောင်း ကျွန်းလှ ကန့်ဘလူ တက်ကြွလှုပ်ရှားသူများအဖွဲ့ထံမှ သိရသည်။", "ဇွန်လ ၂၈ ရက်နေ့ နံနက် ၈ နာရီ ၁၅ မိနစ်ခန့်တွင် ကျွန်းလှမြို့ပေါ်မှ ထွက်လာသော အင်အား ၁၅၀ ဝန်းကျင်ပါ စစ်ကြောင်းက ပင့်သာကျေးရွာကို အကြမ်းဖက် စစ်တပ်က ၅ ကြိမ်မြောက် မီးရှို့ ဖျက်ဆီးခဲ့ကြောင်း သိရှိရသည်။", "ပင့်သာကျေးရွာသည် အိမ်ခြေ ၆၃၅ အိမ်ရှိသည့် ရွာကြီးတစ်ရွာဖြစ်ပြီး အကြမ်းဖက် စစ်တပ်က ၄ ကြိမ်မြောက် မီးရှို့ဖျက်ဆီးမှုကြောင့် နေအိမ် ၁၅၀ ကျော် မီးလောင် ပြာကျခဲ့ကြောင်း၊ ဒေသပြည်သူများသည် လက်ရှိချိန်တွင် စစ်တပ် စစ်ကြောင်းထိုးမှုကြောင့် ပင့်သာရွာ အပါအဝင်အနီးအနားရှိကျေးရွာများမှ ပြည်သူများ ထွက်ပြေးတိမ်းရှောင်နေရကြောင်း သိရသည်။", "အဆိုပါ အကြမ်းဖက် စစ်တပ် စစ်ကြောင်းသည် နံနက် ၉ နာရီ ဝန်းကျင်ခန့်တွင် ကျေးရွာအတွင်းမှ ပြန်လည်ထွက်ခွာသွားပြီး ချပ်ကြီးကျေးရွာကို ထွက်ခွာသွားကြောင်း သိရပြီး ပင့်သာကျေးရွာအတွင်း နောက်၌ ကျန်ရှိခဲ့သော စစ်ကြောင်းများ ထပ်မံဝင်ရောက်နိုင်ကြောင်း သိရှိရသည်။"]
https://yktnews.com/2023/04/97264/	ကန့်ဘလူ၊ ပဇီကြီးရွာတွင် စစ်တပ်၏ လေကြောင်းတိုက်ခိုက်မှုကြောင့် သေဆုံး ပြည်သူ ၁၄၄ ဦး၏ ကျေးရွာနှင့်နေရပ်များ အကြမ်းဖျဉ်း စတင် ကောက်ရရှိ	["ကန့်ဘလူ၊ ပဇီကြီးရွာတွင် စစ်တပ်၏ လေကြောင်းတိုက်ခိုက်မှုကြောင့် သေဆုံး ပြည်သူ ၁၄၄ ဦး၏ ကျေးရွာနှင့်နေရပ်များ အကြမ်းဖျဉ်း စတင် ကောက်ရရှိ", "ရန်ကုန်၊ ဧပြီ ၁၃", "စစ်ကိုင်းတိုင်း၊ ကန့်ဘလူ၊ ပဇီကြီးရွာတွင် စစ်တပ်၏ လေကြောင်းတိုက်ခိုက်မှုကြောင့် သေဆုံး ပြည်သူ ၁၄၄ ဦး၏ ကျေးရွာနှင့်နေရပ်များ အကြမ်းဖျဉ်း စတင် ကောက်ရရှိထားပြီဖြစ်ကြောင်း မြေပြင်ကယ်ဆယ်ရေး လုပ်ဆောင်နေသူများက ရန်ကုန်ခေတ်သစ် မီဒီယာသို့ ပြောဆိုသည်။", "လတ်တလော ကောက်ယူရရှိထားသော စာရင်းဇယားများအရ သေဆုံးသူများတွင် ပဇီကြီးရွာမှ ကလေးငယ် ၂၁ ဦး၊ လူကြီး ၉၆ ဦး၊ လေးတွင်းစဥ်ရွာမှ ပြည်သူ ၁၀ ဦး၊ ရွာသာယာရွာမှ ပြည်သူ ၁၄ ဦးနှင့် ထနောင်းကိုင်းကြီးရွာမှ ပြည်သူ ၁ ဦး စုစုပေါင်း ပြည်သူ ၁၄၄ ဦး သေဆုံးခဲ့သည်ကို အတည် ပြုနိုင်ကြောင်း၊ အခြားသော အလောင်းများ၏ ကျေးရွာများနှင့် နေရပ်များကို ဆက်လက် အတည်ပြုရန် ကြိုးပမ်းနေဆဲဖြစ်ပြီး ကျေးရွာနှင့် နေရပ် အတည်မပြုနိုင်သေးသည့် အလောင်းအရေအတွက်ကိုလည်း မသိရှိရသေးကြောင်း မြေပြင်ကယ်ဆယ်ရေးသမားများက ဆိုကြသည်။", "” အခုဗုံးကျဲတိုက်ခိုက်ခံရတဲ့ နေရာက ပအဖတို့ ပကဖတို့ ဖွဲ့စည်းရေးတို့ မြို့နယ်ရုံးတို့ ဆိုတာ မဟုတ်ပါဘူး။ ရွာအဝင်ကင်းတဲပါ စစ်အာဏာသိမ်းပြီး မလုံခြုံတဲ့ ပြည်သူတွေက ကျေးရွာ လုံခြုံရေး ကင်းသမားတွေ နေထိုင်ဖို့ အဆောက်အဦးအသစ်ကို အန္တရာယ်ကင်း တရားနာ ကျင်းပပြီး ကြာဇံနဲ့ဝက်သား ကျွေးမွေးနေတုန်း တိုက်လေယာဥ်နဲ့ ဗုံးကျဲတိုက်ခိုက်ခံရတာပါ။ အရေအတွက်ကတော့ အခုထိ အတည်မပြုနိုင်သေးဘူး။ နယ်မြေရှင်းလင်းနေတုန်းပါပဲ ဒီနေ့မှာလည်း ရုပ်အလောင်းတွေကို သင်္ဂြိုလ်လိုက်ပါတယ်” ဟု မြေပြင်ကယ်ဆယ်ရေး လုပ်ဆောင်နေသူ တစ်ဦးက ပြောဆိုသည်။", "ဧပြီလ ၁၁ ရက်နေ့ နံနက်ပိုင်းတွင် အကြမ်းဖက် စစ်တပ်က ကန့်ဘလူမြို့နယ်၊ ပဇီကြီးရွာကို တိုက်လေယာဥ်ဖြင့် ဗုံးကျဲပြီး Mi 35 ရဟတ်ယာဥ်ဖြင့် ပစ်ခတ်ခဲ့သောကြောင့် ပြည်သူ ၁၀၀ ကျော်သေဆုံးခဲ့ကြောင်း၊ ထို့ပြင် ဒဏ်ရာရသူ ၂၀ ကျော်ရှိပြီး ဒဏ်ရာ ရသူတွေထဲမှ ကိုယ်ဝန်ဆောင်အမျိုးသမီး ၂ ဦးပါဝင်ကာ တစ်ဦး လက်ဖြတ်ထားရကြောင်း သိရှိရသည်။", "အကြမ်းဖက် စစ်တပ်သည် ပဇီကြီးရွာရှိ ပြည်သူပိုင် နေအိမ်များကို ဧပြီလ ၁၁ ရက်နေ့ ညနေပိုင်းတွင် လေကြောင်းမှ ထပ်မံ တိုက်ခိုက်ခဲ့ပြီး နေအိမ် အများအပြား ထိခိုက် ပျက်စီးခဲ့ရကြောင်း သိရသည်။"]
https://yktnews.com/2023/02/86070/	ကန့်ဘလူ၊ ပိတောက်ပင်ရွာကို စစ်တပ် မီးရှို့မှု နေအိမ် ၁၄ လုံးပြာကျ	["ကန့်ဘလူ၊ ပိတောက်ပင်ရွာကို စစ်တပ် မီးရှို့မှု နေအိမ် ၁၄ လုံးပြာကျ", "ရန်ကုန်၊ ဖေဖော်ဝါရီ ၇", "စစ်ကိုင်းတိုင်း၊ ကန့်ဘလူမြို့နယ် ပိတောက်ပင်ရွာကို အကြမ်းဖက် စစ်တပ် မီးရှို့မှု နေအိမ် ၁၄ လုံးပြာကျခဲ့ကြောင်း ဒေသခံ ပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ဖေဖော်ဝါရီလ ၃ ရက်နှင့် ၄ ရက်နေ့တွင် ကန့်ဘလူမြို့နယ် ပိတောက်ပင်ရွာ စာသင်ကျောင်း၌ တပ်စွဲထားသော စစ်တပ်ကို ဒေသခံ ကာကွယ်ရေး တပ်ဖွဲ့များက ဝင်ရောက် တိုက်ခိုက်ခဲ့ပြီးနောက် အကြမ်းဖက် စစ်တပ်က ဖေဖော်ဝါရီလ ၅ ရက်နေ့တွင် ကျေးရွာအတွင်းရှိ ပြည်သူပိုင် နေအိမ်များကို မီးရှို့ဖျက်ဆီးခဲ့ပြီး နေအိမ် ၁၄ လုံး ပြာကျခဲ့ကြောင်း သိရသည်။", "” စစ်ခွေးတွေ တပ်စွဲထားတဲ့ ကျေးရွာ စာသင်ကျောင်းကို PDF တပ်တွေ ဝင်တိုက်လို့ ခွေးတွေ အသေများတယ်။ စစ်ခွေးတွေက ရွာထဲကို သေသွားတဲ့ စစ်ခွေးအလောင်းတွေ သယ်လာပြီး ပြည်သူပိုင် နေအိမ်တွေထဲ ထည့်ပြီး မီးရှို့သွားတယ်။ နေအိမ် ၁၄ လုံးပြာကျသွားတယ်” ဟု ဒေသခံ ပြည်သူတစ်ဦးကပြောဆိုသည်။"]
https://yktnews.com/2024/12/197416/	ကန့်ဘလူ၊ မြကန်သာ ပျူစောထီး စခန်းကို တိုက်ခိုက် သိမ်းပိုက်မှု ပျူစောထီး ၁ ဦး သေဆုံးပြီး စစ်သုံ့ပန်း ၁ ဦး ဖမ်းဆီးရမိကာ သေနတ် ၅ လက် သိမ်းဆည်းရရှိ	["ကန့်ဘလူ၊ မြကန်သာ ပျူစောထီး စခန်းကို တိုက်ခိုက် သိမ်းပိုက်မှု ပျူစောထီး ၁ ဦး သေဆုံးပြီး စစ်သုံ့ပန်း ၁ ဦး ဖမ်းဆီးရမိကာ သေနတ် ၅ လက် သိမ်းဆည်းရရှိ", "ရန်ကုန်၊ ဒီဇင်ဘာ ၂၉", "စစ်ကိုင်းတိုင်း၊ ကန့်ဘလူမြို့နယ်၊ မြကန်သာ ပျူစောထီးစခန်းကို တိုက်ခိုက် သိမ်းပိုက်ရာ ပျူစောထီး ၁ ဦး သေဆုံးပြီး စစ်သုံ့ပန်း ၁ ဦး ဖမ်းဆီးရမိကာ သေနတ် ၅ လက် သိမ်းဆည်းရရှိခဲ့ကြောင်း ရွှေဘိုခရိုင် အမှတ် ၈ တပ်ရင်းမှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဒီဇင်ဘာလ ၂၅ ရက်နေ့ ည ၁၁ နာရီခန့်တွင် အင်အား ၆၀ ခန့်ဖြင့် တပ်စွဲထားသော ကန့်ဘလူမြို့နယ်၊ မြကန်သာ ပျူစောထီးစခန်းနှင့်ကျေးရွာကို ဝင်ရောက် စီးနင်း တိုက်ခိုက်ခဲ့ရာ တချို့ ပျူစောထီးများနှင့် စစ်သားများက လက်နက်ချ အညံ့ခံခဲ့ သော်လည်း လက်နက်မချဘဲ ခုခံသူများ ရှိခဲ့သောကြောင့် တိုက်ပွဲဖြစ်ပွားခဲ့ကြောင်း သိရသည်။", "ယင်း တိုက်ခိုက်မှုအတွင်း စစ်သားနှင့် ပျူစောထီး ၁ ဦးသေဆုံးပြီး ၁ ဦး အရှင် ဖမ်းမိကာ ကျန်ရှိသူများ ထွက်ပြေး လွတ်မြောက်သွား ကြောင်း သိရှိရသည်။", "“ပျူစောထီး ၃၀ ကောင် နဲ့ စစ်ခွေး ၂၈ ကောင် စုစုပေါင်း ၅၈ ဦးရှိတယ်။ ဝင်တိုက်တဲ့အချိန်မှာ ခုခံသူ ရှိသလို လက်နက်ချသူတွေလည်းရှိပါတယ်။ ၁၁ နာရီမှာ စတိုက်တာ ၁၂ နာရီလောက်မှာ သိမ်းပိုက်နိုင်ခဲ့ပါတယ်။ သိမ်းပိုက်ပြီးတော့ ပြည်သူပိုင် ပစ္စည်းတွေကို မဖျက်ဆီးဘဲ အောင်မြင်စွာ ဆုတ်ခွာနိုင်ခဲ့ပါတယ်” ဟု ရွှေဘိုခရိုင်အမှတ် ၈ တပ်ရင်းမှ တာဝန်ရှိသူတစ်ဦးက ပြောဆိုသည်။", "ထို စခန်းသိမ်း တိုက်ပွဲအတွင်း G3 အမျိုးအစား သေနတ် ၂ လက် ၊ ကာဘိုင် အမျိုးအစားသေနတ် ၃ လက်၊ လက်ပစ်ဗုံး ၊ ခဲယမ်းများ နှင့် စစ်အသုံးအဆောင်ပစ္စည်းတချို့ သိမ်းပိုက်ရရှိခဲ့ပြီး လက်နက်ချအညံ့ခံသော ပျူစောထီးအဖွဲ့ဝင်များ၊ ဆေးကုသမှုခံယူနေသော ပျူစောထီးအဖွဲ့ဝင်များနှင့် မိသားစုဝင်များ ကို နောက်နောင်တွင် စစ်ကောင်စီ အကြမ်းဖက်မှုဖြစ်စဉ်၌ ပါဝင်ပတ်သက်ခြင်း လုံးဝမပြုလုပ်ကြရန် မှာကြားကာ နှစ်သစ်တွင် မိသားစုနှင့်အတူ အေးချမ်းပျော်ရွှင်စွာ နေထိုင်နိုင်ကြပါစေဟု ဆုတောင်း ပေးခဲ့ကြောင်း သိရသည်။", "အဆိုပါ တိုက်ခိုက်မှုကို ရွှေဘိုခရိုင် အမှတ် ၈ တပ်ရင်းမှ ရဲဘော်များက လုပ်ဆောင်ခဲ့ခြင်းဖြစ်ပြီး တော်လှန်ရေး တပ်ဖွဲ့ဝင်များ အထိအခိုက်မရှိ ဆုတ်ခွာနိုင်ခဲ့ကြောင်း သိရှိရသည်။"]
https://yktnews.com/2023/02/88612/	ကန့်ဘလူ၊ မြေမွန်ရွာကို စစ်တပ်က မီးရှို့ဖျက်ဆီးမှု နေအိမ် ရာနှင့်ချီပြီး မီးလောင်ပြာကျ၊ ပုလဲမြို့နယ်၊ နွယ်အင်းရွာကိုလည်း စစ်တပ်က စီးနင်းပြီး ကျေးရွာ ဆေးပေးခန်းကို မီးရှို့ဖျက်ဆီး	["ကန့်ဘလူ၊ မြေမွန်ရွာကို စစ်တပ်က မီးရှို့ဖျက်ဆီးမှု နေအိမ် ရာနှင့်ချီပြီး မီးလောင်ပြာကျ၊ ပုလဲမြို့နယ်၊ နွယ်အင်းရွာကိုလည်း စစ်တပ်က စီးနင်းပြီး ကျေးရွာ ဆေးပေးခန်းကို မီးရှို့ဖျက်ဆီး", "ရန်ကုန်၊ ဖေဖော်ဝါရီ ၂၀", "စစ်ကိုင်းတိုင်း၊ ကန့်ဘလူမြို့နယ်၊ မြေမွန်ရွာကို အကြမ်းဖက် စစ်တပ် မီးရှို့ဖျက်ဆီးမှု နေအိမ် ရာနှင့်ချီပြီး မီးပြာကျခဲ့ကြောင်း ဒေသခံပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ဖေဖော်ဝါရီလ ၁၉ ရက်နေ့တွင် ကန့်ဘလူမြို့နယ်၊ မြေမွန်ရွာကို အကြမ်းဖက် စစ်တပ်က ဝင်ရောက် စီးနင်းခဲ့ပြီး ပြည်သူပိုင်နေအိမ်များကို မီးရှို့ဖျက်ဆီးခဲ့ကာ နေအိမ် ရာနှင့်ချီပြီး မီးလောင်ပြာကျခဲ့ကြောင်း သိရသည်။", "“မြေမွန်ရွာကို စစ်ခွေးတွေ ဒီနေ့ မီးရှို့သွားတာ ပျက်စီးဆုံးမှု အခြေအနေတော့ အတိကျ မသိရသေးဘူး။ ကျေးရွာရဲ့ သုံးပုံနှစ်ပုံ လောက် ပြာကျသွားတယ်။ ရွာမှာက နေအိမ် ၇၀၀ ကျော်လောက်ရှိတယ်။ နေအိမ် ရာနဲ့ချီပြီး မီးထဲပါသွားတယ်။ စစ်ခွေးတွေ ရွာကို မီးစရှို့ပြီး ၂ နာရီလောက် တိုက်ပွဲဖြစ်သွားသေးတယ်။ တိုက်ပွဲအခြေအနေ အသေးစိတ်တော့ မသိရသေးဘူး” ဟု ဒေသခံ ပြည်သူ တစ်ဦးကပြောဆိုသည်။", "အလားတူ စစ်ကိုင်းတိုင်း၊ ပုလဲမြို့နယ်၊ နွယ်အင်းရွာကို အကြမ်းဖက် စစ်တပ်က ဝင်ရောက်စီးနင်းပြီး ကျေးလက် ဆေးပေးခန်းကို မီးရှို့ဖျက်ဆီးခဲ့ကြောင်း ဒေသခံ ပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ဖေဖော်ဝါရီလ ၁၉ ရက်နေ့တွင် ဇီဖြူကုန်း ပျူစောထီးရွာမှ ထွက်လာသည့် စစ်သားနှင့် ပျူစောထီးများက နွယ်အင်းရွာကို ဝင်ရောက်စီးနင်းပြီး စစ်ဘေးရှောင် ပြည်သူများ၏ တောတဲများကို မီးရှို့ဖျက်ဆီးပြီးနောက် နွယ်အင်းရွာမှာ တပ်စွဲကာ ကျေးလက် ကျန်းမာရေး ဆေးပေးခန်းကိုလည်း မီးရှို့ဖျက်ဆီးသွားကြောင်းသိရသည်။", "အဆိုပါ အကြမ်းဖက် စစ်တပ် စစ်ကြောင်းသည် ဖေဖော်ဝါရီလ ၁၉ ရက်နေ့တွင် နွယ်အင်းရွာ၌ ညအိပ် တပ်စွဲပြီးနောက် ဖေဖော်ဝါရီလ ၂၀ ရက်နေ့ နံနက်ပိုင်းတွင် ကျေးရွာအတွင်းမှ ပြန်လည် ထွက်ခွာသွားပြီး တုံးကန်ကျေးရွာ၌ တပ်စွဲထားကြောင်း သိရှိရသည်။"]
https://yktnews.com/2023/02/88806/	ကန့်ဘလူ၊ မြေမွန်ရွာကို မီးရှို့ဖျက်ဆီးသော စစ်တပ်ကို PDF တပ်ဖွဲ့များက တိုက်ခိုက်မှု အရာရှိ ၂ ဦး အပါ အဝင် ၃ ဦးသေဆုံး၊ အရာရှိ အလောင်းများကို ရဟတ်ယာဥ်ဖြင့် သယ်ယူသွား	["ကန့်ဘလူ၊ မြေမွန်ရွာကို မီးရှို့ဖျက်ဆီးသော စစ်တပ်ကို PDF တပ်ဖွဲ့များက တိုက်ခိုက်မှု အရာရှိ ၂ ဦး အပါ အဝင် ၃ ဦးသေဆုံး၊ အရာရှိ အလောင်းများကို ရဟတ်ယာဥ်ဖြင့် သယ်ယူသွား", "ရန်ကုန်၊ ဖေဖော်ဝါရီ ၂၁", "စစ်ကိုင်းတိုင်း၊ ကန့်ဘလူမြို့နယ် မြေမွန်ရွာကို မီးရှို့ဖျက်ဆီးနေသော စစ်တပ်အား PDF တပ်ဖွဲ့များ တိုက်ခိုက်မှု အရာရှိ ၂ ဦး အပါအဝင် ၃ ဦးသေဆုံးခဲ့ကြောင်း ကန့်ဘလူမြို့နယ် ဒေသ ကာကွယ်ရေးအဖွဲ့မှ တပ်ဖွဲ့ဝင် ၁ ဦးက ရန်ကုန်ခေတ်သစ် မီဒီယာသို့ ပြေဆိုသည်။", "ဖေဖော်ဝါရီလ ၁၉ ရက်နေ့တွင် ကန့်ဘလူမြို့နယ် မြေမွန်ရွာကို မီးရှို့ဖျက်ဆီးနေသော အင်အား ၁၂၀ ပါအကြမ်းဖက် စစ်တပ် စစ်ကြောင်းကို ဒေသခံ ကာကွယ်ရေး တပ်ဖွဲ့များက ဝင်ရောက် တိုက်ခိုက်ခဲ့ပြီး စစ်တပ်ဘက်က အရာရှိ ၂ ဦး အပါအဝင် ၃ ဦးသေဆုံးခဲ့ကြောင်း သိရသည်။", "” စစ်ခွေးတွေက မြေမွန်ရွာထဲဝင်ပြီး ၁၈ ရက်နေ့က အရင်ဆုံးအိမ် ၁ လုံး မီးရှို့တယ်။ ၁၉ ရက်ကျတော့ မြေမွန်ရွာမှာရှိတဲ့ နေအိမ် ၂၀၀ ကျော်လောက်ကို မီးစတင်ရှို့တော့ ဒေသခံ ကာကွယ်ရေး တပ်ဖွဲ့တွေကလည်း ရွာမီးရှို့တော့ စစ်ခွေးတွေကို မြေမွန်ရွာ အပြင်ကနေဝိုင်းပြီး တိုက်တော့ တိုက်ပွဲဖြစ်ပွားပြီး မုံရွာ နမခ စစ်ခွေးတပ်ကနေ ရဟတ်ယာဥ် တစ်စီးရောက်လာပြီး တိုက်ပွဲမှာကျသွားတဲ့ အရာရှိ စစ်ဗိုလ် ၂ ကောင်အလောင်းကို သယ်သွားတယ်။ ကျန်တဲ့ တပ်သား ၁ ကောင်အလောင်းကိုတော့ မီးရှို့ထားခဲ့တယ်” ဟု ဒေသ ကာကွယ်ရေးအဖွဲ့မှ တပ်ဖွဲ့ဝင် ၁ ဦးက ပြောဆိုသည်။", "အဆိုပါ တိုက်ခိုက်မှုကို ကန့်ဘလူမြို့နယ် သေမင်းတမာန် အဖွဲ့ နှင့် ကန့်ဘလူမြို့နယ် ဗိုလ်လင်းယုန်မြေအောက်ပြောက်ကျားတပ်ဖွဲ့ အပါအဝင် မဟာမိတ် ညီနောင် ၇ ဖွဲ့တို့က ပူးပေါင်း လုပ်ဆောင်ခဲ့ကြောင်း သိရသည်။"]
https://yktnews.com/2023/06/107871/	ကန့်ဘလူ၊ ရှမ်းကုန်းရွာကို စစ်တပ်က မီးရှို့ဖျက်ဆီးမှု နေအိမ် ၄ လုံး ပြာကျပြီး ကျေးရွာ ၁၃ ရွာမှ ပြည်သူ ၇၀၀၀ ကျော် ထွက်ပြေးတိမ်းရှောင်နေရ	["ကန့်ဘလူ၊ ရှမ်းကုန်းရွာကို စစ်တပ်က မီးရှို့ဖျက်ဆီးမှု နေအိမ် ၄ လုံး ပြာကျပြီး ကျေးရွာ ၁၃ ရွာမှ ပြည်သူ ၇၀၀၀ ကျော် ထွက်ပြေးတိမ်းရှောင်နေရ", "ရန်ကုန်၊ ဇွန် ၁၆", "စစ်ကိုင်းတိုင်း၊ ကန့်လလူမြို့နယ်၊ ရှမ်းကုန်းရွာကို အကြမ်းဖက် စစ်တပ်က မီးရှို့ဖျက်ဆီးခြင်းကြောင့် နေအိမ် ၄ လုံးပြာကျခဲ့ကြောင်း ကျွန်းလှတက်ကြွလှုပ်ရှားသူများအဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ်မီဒီယာသို့ပြောဆိုသည်။", "ဇွန်လ ၁၄ ရက်နေ့ နံနက် ၇ နာရီ ၃၀ မိနစ်တွင် ဇင်းရွာမှထွက်ခွာလာသည့် အကြမ်းဖက် စစ်တပ်၏ ခမရ-၃၆၁ စစ်ကြောင်းက ရှမ်းကုန်းကျေးရွာအတွင်း လက်နက်ကြီးလက်နက်ငယ်များဖြင့် ပစ်ခတ်ဝင်ရောက်ပြီး ပြည်သူပိုင်နေအိမ်များကို မီးရှို့ ဖျက်စီးခဲ့ပြီး နေအိမ် ၄ လုံးပြာကျခဲ့ကြောင်းသိရသည်။", "အကြမ်းဖက် စစ်တပ်က ကျွန်းလှနှင့် ကန့်ဘလူ မြို့နယ်အတွင်း စစ်ကြောင်းထိုး စီးနင်းမှုကြောင့် ကြာတကန်၊ ထန်းပင်ကုန်းရွာ၊ ရှမ်းကုန်း၊ ပင့်သာ၊ ချောင်းကြား၊ ဖလားရ၊ အင်းမ၊ နဂါးပေါ်၊ အုတ်ခင်း၊ ဟင်းဖြူတော၊ ပင်းတဲ၊ အင်ကြင်းစုနှင့် အင်ကြင်းမြိုင်ရွာ စသည့်ကျေးရွာ ၁၃ ရွာက ပြည်သူ ၇၀၀၀ ကျော် ဘေးလွတ်ရာသို့ ထွက်ပြေး တိမ်းရှောင်နေရကြောင်း သိရှိရသည်။", "“ရှမ်းကုန်းရွာကို စစ်ခွေးတွေ မီးရှို့တာ နေအိမ် ၄ လုံးပြာကျသွားတယ်။ ကျေးရွာ ၁၃ ရွာက ပြည်သူ ၇၀၀၀ ကျော် ထွက်ပြေး တိမ်းရှောင်နေရတယ်။ မနေ့က တချို့တဝက် ပြန်ဝင်တယ်လို့တော့ သိထားရတယ်” ဟု ကျွန်းလှတက်ကြွလှုပ်ရှားသူများအဖွဲ့မှ တာဝန်ရှိသူ တစ်ဦးက ပြောဆိုသည်။", "ရှမ်းကုန်းကျေးရွာသည် ၂၀၂၂ခုနှစ်၊ နိုဝင်ဘာ ၁၁", "ရက်နေ့က ပထမအကြိမ် မီးရှို့ဖျက်စီးခံရပြီး ပြည်သူပိုင်နေအိမ် ၅ လုံး ပျက်စီးဆုံးရှုံးခဲ့ကြောင်း၊ ယခု ဒုတိယအကြိမ် မီးရှို့ဖျက်စီးခံရခြင်းကြောင့် ပြည်သူပိုင်နေအိမ် ၄ လုံးနှင့် စပါးတိုက် ၁ လုံးပျက်စီး ဆုံးရှုံးခဲ့ကြောင်း သိရသည်။"]
https://yktnews.com/2024/11/191240/	ကန့်ဘလူ၊ သိန်ရင်ဆည်ကို ရောက်ရှိနေသည့် စစ်တပ် စစ်ကြောင်းကို ဒရုန်းဖြင့် ဗုံးကျဲ တိုက်ခိုက်မှု စစ်တပ်ဘက်မှ ၆ ဦးသေဆုံး	["ကန့်ဘလူ၊ သိန်ရင်ဆည်ကို ရောက်ရှိနေသည့် စစ်တပ် စစ်ကြောင်းကို ဒရုန်းဖြင့် ဗုံးကျဲ တိုက်ခိုက်မှု စစ်တပ်ဘက်မှ ၆ ဦးသေဆုံး", "ရန်ကုန်၊ နိုဝင်ဘာ ၈", "စစ်ကိုင်းတိုင်း၊ ကန့်ဘလူမြို့နယ် သိန်ရင်ဆည်ကို ရောက်ရှိနေသည့် အကြမ်းဖက် စစ်တပ် စစ်ကြောင်းကို ဒရုန်းဖြင့် ဗုံးကျဲ တိုက်ခိုက်ရာ စစ်တပ်ဘက်မှ ၆ ဦးသေဆုံးခဲ့ကြောင်း ကန့်ဘလူမြို့နယ် ပကဖ လှုပ်ရှား Drone အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာလ ၄ ရက်နေ့ နံနက် ၁ နာရီ ၃၀ မိနစ်ခန့်တွင် သိန်ရင်ဆည် ရေပိုလွှဲ နေရာကို ရောက်ရှိနေသည့် အကြမ်းဖက် စစ်ကောင်စီ တပ်သားများကို တော်လှန်ရေး တပ်ဖွဲ့များက ဒရုန်းဖြင့် ဗုံးသီး ၁၅ လုံးကျဲ တိုက်ခိုက်ခဲ့ကြောင်း သိရသည်။", "ယင်းတိုက်ခိုက်မှု အတွင်း ဆိတ်ဖူးမြောင်ပျူစောထီးရွာမှ စစ်ကောင်စီ တပ်သား ၃ ဦးနှင့် ကန့်ဘလူမြို့ အမှတ် ၂ ရပ်ကွက်မှ ပျူစောထီး ၂ ဦး ပွဲချင်းပြီး သေဆုံးပြီး ၁၅ ဦးထိခိုက်ဒဏ်ရာရရှိခဲ့ကြောင်း၊ ထိုထိခိုက်ဒဏ်ရာရရှိသူများထဲမှ နိုဝင်ဘာလ ၇ ရက်နေ့တွင် ၁ ဦး ထပ်မံ သေဆုံးခဲ့ကြောင်း သိရှိရသည်။", "“စစ်ခွေးစစ်ကြောင်း သိန်ရင်ဆည်ရေပိုလွှဲ နေရာကို ရောက်ရှိနေတုန်း တိုက်ခိုက်ခဲ့တာပါ။ စစ်ခွေး အင်အားက ၁၅၀ လောက်ပါတယ်။ ဆိတ်ဖူးမြောင်ပျူစောထီးရွာက စစ်ခွေး ၃ ကောင်နဲ့ ကန့်ဘလူမြို့ အမှတ် ၂ ရပ်ကွက်က ပျူခွေး ၂ ကောင် ပွဲချင်းပြီးသေတယ်။ ဒဏ်ရာရတာ ၁၅ ကောင်ရှိတယ်။ အဲဒဏ်ရာရတဲ့ ကောင်တွေထဲက ၇ ရက်နေ့မှ ၁ ကောင်ထပ်သေတယ်။ ၅ ကောင်လည်း အခြေအနေမကောင်းဘူးလို့ ထပ်သိရတယ်” ဟု ကန့်ဘလူမြို့နယ် ပကဖ လှုပ်ရှား Drone အဖွဲ့မှ တာဝန်ရှိသူ တစ်ဦးက ပြောဆိုသည်။", "အဆိုပါ တိုက်ခိုက်မှုကို ကန့်ဘလူမြို့နယ် ပကဖ လှုပ်ရှား (KDF) အဖွဲ့မှ ကိုပေါက်ကြီး ဦးဆောင်၍ မြို့နယ် ပကဖ လှုပ်ရှား Drone အဖွဲ့ (KDF) ၊ (KGF) ၊ အမှတ်(၃) ၊ အမှတ် (၄) Drone အဖွဲ့ ကျေးရွာ ပကဖ နှင့် တိုက်နယ် ပကဖ များပူပေါင်း လုပ်ဆောင်ခဲ့ကြောင်း သိရသည်။"]
https://yktnews.com/2023/07/111376/	ကန့်ဘလူ၊ အင်းမနှင့် မိဿလင်ကုန်းရွာမှ ကလေးငယ်များအပါအဝင် ပြည်သူ ၆၀ ကျော်ကို စစ်တပ်က ရိုက်နှက် ဖမ်းဆီး ၊ဝက်လက်ရှိ ရွှေကျင်ရွာကို စစ်တပ် မီးရှို့မှု နေအိမ် ၃၅ လုံး မီးလောင်ပြာကျ	["ကန့်ဘလူ၊ အင်းမနှင့် မိဿလင်ကုန်းရွာမှ ကလေးငယ်များအပါအဝင် ပြည်သူ ၆၀ ကျော်ကို စစ်တပ်က ရိုက်နှက် ဖမ်းဆီး ၊ဝက်လက်ရှိ ရွှေကျင်ရွာကို စစ်တပ် မီးရှို့မှု နေအိမ် ၃၅ လုံး မီးလောင်ပြာကျ", "ရွှေကျင်ရွာ ဘုန်းကြီးကျောင်းကို စစ်တပ်က ဖျက်ဆီးခဲ့ပြီး ရွှေညောင်တော် ဘုရားပေါ်တွင် မိုင်းထောင်ခဲ့", "ရန်ကုန်၊ ဇူလိုင် ၅", "စစ်ကိုင်းတိုင်း ကန့်ဘလူမြို့နယ်အတွင်းရှိ အင်းမရွာနှင့် မိဿလင်ကုန်းရွာမှ ပြည်သူ ၆၀ ကျော်ကို အကြမ်းဖက်စစ်တပ်က စစ်ကြောင်း ၂ ကြောင်းဖြင့် ဇူလိုင် ၄ ရက်နှင့် ၅ ရက်နေ့များတွင် အကြမ်းဖက် ဖမ်းဆီးခေါ်ဆောင်သွားပြီး ဖမ်းဆီးခံရသူများတွင် အသက်မပြည့်သေးသည့် ကလေးများ ပါနေကြောင်း ကျွန်းလှတက်ကြွလှုပ်ရှားသူများအဖွဲ့ တာဝန်ရှိသူက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ကန့်ဘလူမြို့နယ် ပင့်သာရွာနှင့် ချောင်းကြားရွာရှိ စစ်ရှောင်တဲများကို ဇူလိုင်လ ၄ ရက်နေ့တွင် မီးရှို့ဖျက်ဆီးပြီးနောက် ထွက်လာသည့် အကြမ်းဖက်စစ်တပ်၏ ခြေမြန်တပ်ရင်း-၃၆၁နှင့် ပျူစောထီးစုပေါင်းအင်အား ၁၀၀ ကျော်သည် ယနေ့ နံနက် ၁၁ နာရီခန့်တွင် ပင့်သာတိုက်နယ်၊အင်းမရွာ စစ်ရှောင်တဲတိုက်မှ ကုန်း ကွက် များတွင် ထယ်ထိုးနေသော အပြစ်မဲ့ပြည်သူ ၁၂ ဦးကို အကြမ်းဖက် ဖမ်း ဆီး သွားကြောင်း၊ ဖမ်းဆီးခံရသူများတွင် အသက်မပြည့်သေးသည့် ကလေး ငယ် ၃ ဦး၊ အမျိုးသား ၅ ဦး၊ အမျိုးသမီး ၄ ဦးတို့ ဖြစ်ကြောင်း သိရှိရသည်။", "ကန့်ဘလူမြို့နယ်၊ အင်းမကျေးရွာတွင် ပြည်သူများသည် တစ်လလျှင် ၅ ရက် ခန့် မျှ သာ ရွာထဲတွင် နေထိုင်နိုင်ပြီး စစ်တပ်၏ စစ်ကြောင်းထိုးမှုကြောင့် အမြဲ စစ်ဘေးရှောင်နေရကြောင်း၊ ဖမ်းဆီးခံရသူများမှာ ထယ်ထိုးသွားကြရာမှ ဖမ်းဆီးခံရခြင်းဖြစ်ကြောင်း၊ ဖမ်းဆီးခံရသူများတွင် အသက် ၁၂ ၊ အသက် ၁၃ နှစ်နှင့် အသက် ၁၅ နှစ်အရွယ် အသက်မပြည့်သေးသည့် ကလေး ၃ ဦးလည်း ပါဝင်ပြီး မိဘများမှာ စိတ်ပူပန်၍ ငိုကြွေးနေကြရကြောင်း ကျွန်းလှ တက်ကြွလှုပ်ရှား သူများအဖွဲ့က ပြောကြားသည်။", "ထို့ပြင် ယနေ့ ဇူလိုင် ၅ ရက်နေ့ နံနက် ၆ နာရီအချိန်တွင်လည်း ကန့်ဘလူ မြို့နယ်၊ကိုးတောင်ဘို့အထိုင်ရှိ စစ်တပ် ခြေမြန်တပ်ရင်း-၃၆ မှ အင်အား ၅၀ ကျော်သည် မိဿလင်ကုန်းရွာသို့ အကြမ်းဖက်ဝင်ရောက်ခဲ့ပြီး ကျေးရွာ အတွင်းရှိ အပြစ်မဲ့ပြည်သူ ၅၀ ကျော်ကို ဖမ်းဆီးခဲ့ကြောင်း၊ ယနေ့ နံနက် ၈ နာရီ ၁၅ မိနစ်တွင် ကိုးတောင်ဘို့အထိုင်သို့ ဖမ်းဆီးခံရသူများကို ခေါ်ဆောင်၍ ပြန်လည်ဝင်ရောက်သွားကြောင်း ဒေသပြည်သူများထံမှ သိရှိရသည်။", "“အင်းမရွာက ၁၂ ယောက်ပါ။ စစ်ကြောင်းက နှစ်ကြောင်းပါဗျ။ မိဿလင် ကုန်း က ၅၀ ကျော်ဖမ်းခံရတာပါ။ တိုက်နယ်လည်း မတူပါဘူး။ အခုထိတာ့ ဘာမှ မကြား ရ သေးဘူးဗျ။ ရိုက်နှက်ခံရတာတွေရှိတယ်လို့ပြာတယ်ဗျ” ကျွန်းလှ တက်ကြွလှုပ်ရှားသူများအဖွဲ့မှ တာဝန်ရှိသူက ရန်ကုန်ခေတ်သစ် သတင်းဌာန သို့ ပြောကြားသည်။", "မိဿလင်ကုန်းကျေးရွာရှိပြည်သူများမှာ စစ်ကြောင်း သတင်းမကြားရဘဲ ရုတ် တ ရုက် ဝင်ရောက်လာသည့် အကြမ်းဖက်စစ်တပ်ကြောင့် ရှောင်တိမ်းချိန် မရ ဘဲ ပြည်သူ ၅၀ ဦးကျော်ခန့် ဖမ်းဆီးခံလိုက်ရခြင်းဖြစ်ကြောင်း၊ လက်ရှိအချိန် အထိ ဖမ်းဆီးခံရသူ ပြည်သူများမှာ ပြန်လည်လွတ်မြောက်လာခြင်း မရှိသေး ကြောင်း ကျွန်းလှတက်ကြွလှုပ်ရှားသူများ အဖွဲ့ထံမှသိရှိရသည်။", "အလားတူ စစ်ကိုင်းတိုင်း ရွှေဘိုခရိုင် ဝက်လက်မြို့နယ် အရှေ့ခြမ်းတွင် စစ် ကြောင်းထိုးနေသည့် စစ်တပ်က ရွှေကျင်ရွာကို ဇူလိုင် ၂ ရက်နှင့် ၃ ရက်နေ့များ တွင် ဝင်ရောက် တပ်စွဲ၍ နေအိမ် ၃၅ လုံးကို မီးရှို့ဖျက်ဆီးခဲ့ကြောင်း၊ ရွှေကျင်ရွာ အရှေ့ဘက် တောင်ထိပ်ပေါ်ရှိ သာသန နေမ္မိတာရုံကျောင်းတိုက်အတွင်း ကျောင်းပစ္စည်းများကို ရိုက်ခွဲဖျက်ဆီးခြင်း၊ ပစ္စည်းများ ခိုးယူခြင်းများ လုပ်ဆောင်ခဲ့ကြောင်း ဒေသပြည်သူများထံမှ သိရှိရသည်။", "ရွှေကျင်ကျေးရွာ၊ သာသနနေမ္မိတာရုံကျောင်းတိုက်အတွင်းတွင် စစ်သားများက အရက်များ မူးရူးသောက်စားခြင်း၊ ကျောင်းဆောင်အတွင်း ဖိနပ်များဖြင့် တက် ခြင်း၊ ဘုန်းကြီးကျောင်းထဲရှိ ဗီရိုများနှင့် အံဆွဲများကို ရိုက်ဖျက်၍ ပစ္စည်းများကို ခိုးယူရုံမက ကျောင်းပစ္စည်းများကို ရိုက်ခွဲဖျက်ဆီးခဲ့ကြောင်း၊ ပြည်သူများ လှူဒါန်း ထားသည့် ဆန်များကိုလည်း ကြမ်းပြင်ပေါ်တွင် ကျဲချပြီး ကျောင်း ဆောင်နံရံများတွင် ညစ်ညမ်းစာသားများ ရေးသားခြင်း၊ ကျောင်းဆောင် များကို လက်နက်ကြီး၊ လက်နက်ငယ်များနှင့် ရမ်းသမ်းပစ်ခတ်ခြင်းတို့ လုပ်ဆောင် ခဲ့ကြောင်း Wetlet Information Network မှ တာဝန်ရှိသူက ရန်ကုန်ခေတ် သစ် သတင်းဌာနသို့ ပြောကြားသည်။", "“ကျောင်းတိုက်ကို ဖျက်ဆီးတာက ၇ လပိုင်း ၃ ရက်နေ့ ။ မီးရှို့တာက ၇ လပိုင်း ၂ ရက်နဲ့ ၃ ရက်နေ့။ သူက ၂ ရက်ဆက်တိုက်တပ်စွဲတာ ။ တပ်စွဲပြီးတော့မှ မီးရှို့တာ။ အိမ်ခြေက ၃၅ လုံးလောက်ပါသွားတာပေါ့။ ပြည်သူက ဖမ်းခံရတာ ၃ ၊ ၄ ဦး ရှိတယ်ကြားတယ်” ဟု Wetlet Information Network မှ တာဝန်ရှိ သူက ရန်ကုန်ခေတ်သစ်သတင်းဌာနသို့ ပြောပြသည်။", "ထို့ပြင် ဝက်လက်မြို့နယ် အရှေ့ခြမ်း ရွှေညောင်တော်ဘုရားပေါ်တွင် စစ်တပ် က မိုင်းများ ထောင်ထားခဲ့သည့်အတွက် တော်လှန်ရေးရဲဘော်များက ပြည်သူ များ သတိပေးချက်ထုတ်ပြန်၍ မိုင်းများကို ဇူလိုင် ၄ ရက်နေ့တွင် ရှင်းလင်းခဲ့ ကြောင်း သိရှိရသည်။", "လက်ရှိအချိန်တွင် ရွှေကျင်ရွာကို မီးရှို့ဖျက်ဆီးခဲ့သည့် စစ်တပ်က ရေကြောင်း မှတစ်ဆင့် ကျောင်းမြောင်းဘက်သို့ ဆန်တက်သွားကြောင်း Wetlet Information Network မှ တာဝန်ရှိသူက ပြောကြားသည်။", "“သူတို့ နိုင်တဲ့ တစ်ယောက်စာနိုင်တဲ့ ပစ္စည်းတွေ သယ်ပြီးတော့မှ ဒီကောင် တွေက စစ်ကြောင်း ပြန်ထွက်သွားတာ မြစ်ကမ်းဘေးကို လာခေါ်သွားတာဗျ။ မနေ့က ရေကြောင်းကနေ ကျောက်မြောင်းဘက်ကို ဆန်တက်သွားတယ်” ဟု Wetlet Information Network မှ တာဝန်ရှိသူက ပြောကြားသည်။"]
https://yktnews.com/2023/04/95906/	ကန့်ဘလူ၊ အင်းလယ်ကြီးရွာသား ဆွံ့အ၊ နားမကြားသည့် စိတ်ဝေဒနာရှင် ၂ ဦးကို စစ်တပ်က ဖမ်းဆီး သတ်ဖြတ်ပြီး နေအိမ် ၂၀၀ ကျော်ခန့်ကို မီးရှို့ဖျက်ဆီး	["ကန့်ဘလူ၊ အင်းလယ်ကြီးရွာသား ဆွံ့အ၊ နားမကြားသည့် စိတ်ဝေဒနာရှင် ၂ ဦးကို စစ်တပ်က ဖမ်းဆီး သတ်ဖြတ်ပြီး နေအိမ် ၂၀၀ ကျော်ခန့်ကို မီးရှို့ဖျက်ဆီး", "ရန်ကုန်၊ ဧပြီ ၅", "စစ်ကိုင်းတိုင်း၊ ကန့်ဘလူမြို့နယ်၊ အင်းလယ်ကြီးရွာသား ဆွံ့အ၊ နားမကြားသည့် စိတ်ဝေဒနာရှင် ၂ ဦးကို စစ်တပ်က ဖမ်းဆီး သတ်ဖြတ်ခဲ့ကြောင်း ကျွန်းလှ-ကန့်ဘလူ တက်ကြွ လှုပ်ရှားသူများအဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဧပြီလ ၃ ရက်နေ့နှင့် ၄ ရက်နေ့တို့တွင် ကန့်ဘလူမြို့နယ်၊ အင်းလယ်ကြီးရွာကို အကြမ်းဖက် စစ်တပ်နှင့် ပျူစောထီး အင်အား ၁၅၀ ခန့်မှ ၂ ရက်ဆက်တိုက် စီးနင်းခဲ့ပြီး ဆွံ့အ၊ နားမကြားသည့် စိတ်ဝေဒနာရှင် ခံစားနေရသည့် အသက် ၃၅ နှစ်အရွယ် ကိုဝလီ ကို ဖမ်းဆီး ပစ်ခတ်သတ်ဖြတ်ပြီး အသက် ၆၅ နှစ်အရွယ် ဦးဌေးမောင်ကို လက်ပြန်ကြိုးတုပ်ကာ မီးရှို့ သတ်ဖြတ်ခဲ့ကြောင်း သိရသည်။", "ထို့ပြင် အကြမ်းဖက် စစ်တပ်က ကျေးရွာ အတွင်းရှိ ပြည်သူပိုင်နေအိမ် ၂၀၀ ခန့်ကို ၂ ရက်ဆက်တိုက် မီးရှို့ဖျက်ဆီးခဲ့ကြောင်း၊ အင်းလယ်ကြီးရွာသည် အိမ်ခြေ ၈၀၀ ကျော်ရှိသော ကျေးရွာကြီး ဖြစ်ကြောင်း သိရသည်။", "အဆိုပါ အကြမ်းဖက် စစ်တပ် စစ်ကြောင်းသည် ဧပြီလ ၂ ရက်နေ့၌ ဉာဏ်အင်းရွာအား မီးရှို့ ဖျက်ဆီး ခဲ့ပြီးနောက် ညနေ ၅ နာရီတွင် အင်းလယ်ကြီးရွာသို့ အကြမ်းဖက်ပစ်ခတ် ဝင်ရောက်ခဲ့ခြင်း ဖြစ်ကြောင်း၊ ယင်း စစ်ကြောင်းသည် ယနေ့ ဧပြီလ ၅ ရက်နေ့ နံနက် ၁၂ နာရီ ၁၀ မိနစ်ခန့်တွင် ကန့်ဘလူမြို့နယ် ဇင်းရွာအနောက်ဘက်အား စစ်ကောင်စီမှ ဂျက်ဖိုက်တာနှင့် လေကြောင်းတိုက်ခိုက်မှုတစ်ကြိမ်ပြုလုပ်ခဲ့ပြီး ပြည်သူများ ထိခိုက်မှု မရှိကြောင်းသိရှိရသည်။"]
https://yktnews.com/2023/03/94953/	ကန့်ဘလူ၊ အလယ်ခုံရွာသား ၁ ဦးကို စစ်တပ်က ပစ်သတ်ပြီး အသက် ၁၃ နှစ်အရွယ် ကလေးငယ် ၁ ဦးကို လူသားဒိုင်း အဖြစ် ဖမ်းဆီးသွား	["ကန့်ဘလူ၊ အလယ်ခုံရွာသား ၁ ဦးကို စစ်တပ်က ပစ်သတ်ပြီး အသက် ၁၃ နှစ်အရွယ် ကလေးငယ် ၁ ဦးကို လူသားဒိုင်း အဖြစ် ဖမ်းဆီးသွား", "ရန်ကုန်၊ မတ် ၃၀", "စစ်ကိုင်းတိုင်း၊ ကန့်ဘလူမြို့နယ်၊ အလယ်ခုံ ကျေးရွာသား ၁ ဦးကို အကြမ်းဖက် စစ်တပ် စစ်ကြောင်းက ပစ်သတ်ပြီး အသက် ၁၃ နှစ်အရွယ် ကလေးငယ် ၁ ဦးကို လူသားဒိုင်း အဖြစ် ဖမ်းဆီးသွားကြောင်း ကျွန်းလှ တက်ကြွလှုပ်ရှားသူများ အဖွဲ့ထံမှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "မတ်လ၂၉ ရက်နေ့တွင် အလယ်ခုံကျေးရွာ၌ ညအိပ် ရပ်နားနေသည့် ကိုးတောင်ဘို့ အထိုင် ခြေလျင်တပ်ရင်း (ခလရ) ၁၃၇ မှ အကြမ်းဖက် စစ်တပ် စစ်ကြောင်းသည် မတ်လ ၃၀ ရက်နေ့ နံနက် ၆ နာရီခန့်တွင် ကျေးရွာအတွင်းမှ စစ်ကြောင်းထိုး ထွက်ခွာခဲ့ကြောင်း သိရသည်။", "ကျေးရွာအတွင်းမှ ပြန်လည် ထွက်ခွာလာစဥ် အလယ်ခုံရွာသား အသက် ၂၂ နှစ်အရွယ် စစ်ဘေးရှောင် အမျိုးသားတစ်ဦးနှင့်တွေ့ဆုံကာ စစ်သားများက ဖမ်းဆီးပြီး ဦးခေါင်းတစ်ခြမ်းပွင့်သည့်အထိ ပစ်သတ်သွားကြောင်း၊ ထို့ပြင်အသက် ၁၃ နှစ်အရွယ် ကလေးငယ် တစ်ဦးကိုလည်း လူသားဒိုင်းအဖြစ် ဖမ်းဆီးသွားကြောင်း သိရသည်။", "” အသတ်ခံရတဲ့သူက အကြမ်းဖက် စစ်ကောင်စီ လက်အောက်ခံ စစ်ခွေးတွေရဲ့ စစ်ကြောင်းထိုး သတ်ဖြတ်မှုရန်က တိမ်းရှောင်နေကြရတဲ့ စစ်ရှောင်တွေပါ တောတွင်းမှာရှိ စစ်ဘေးရှောင် တဲတိုက်မှာ တိမ်းရှောင်နေတုန်း စစ်ကြောင်းနှင့် တွေ့ပြီး ဖမ်းဆီးသတ်ဖြတ်ခံရတာပါ။ ရွာတော့ မဖျက်ဆီးသွားဘူး။ မီးမရှို့သွားပေမယ့် ကျန်တာတော့ ထုံးစံပါပဲ အကုန်ရှာဖွေယူသွားတယ်” ဟု ကျွန်းလှ တက်ကြွလှုပ်ရှားသူများ အဖွဲ့ထံမှ တာဝန်ရှိသူ တစ်ဦးကပြောဆိုသည်။", "ထို့ပြင် ချပ်သင်း တိုက်နယ်တွင်လည်း မတ်လ ၂၉ ရက်နေ့ကလည်း ချပ်သင်းအထိုင်စခန်းမှ စစ်သားများနှင့် ပျူစောထီးတပ်ဖွဲ့များက ချပ်သင်းတိုက်နယ်၊ ပုဏ္ဏားငယ်ကျေးရွာကို အကြမ်းဖက် ပစ်ခတ်စီးနင်းပြီး ပြည်သူပိုင်နေအိမ် ၉ လုံး၊ လက်တွန်းထွန်စက် ၁ စီး၊ ထော်လာဂျီ ၁ စီးနှင့် စပါးကျီ ၃ ခုတို့ကို မီးရှို့ဖျက်ဆီးခဲ့ကြောင်း သိရှိရသည်။"]
https://yktnews.com/2023/10/127270/	ကန့်ဘလူတွင် စစ်တပ်က ၁၀ ရက်ကြာ စစ်ကြောင်းထိုးနေ၍ ကျေးရွာ ၁၁ ရွာကျော်မှ ပြည်သူများ ထွက်ပြေး တိမ်းရှောင်နေရကာ ဆေးဝါးနှင့် ရိက္ခာများ လိုအပ်နေ	["ကန့်ဘလူတွင် စစ်တပ်က ၁၀ ရက်ကြာ စစ်ကြောင်းထိုးနေ၍ ကျေးရွာ ၁၁ ရွာကျော်မှ ပြည်သူများ ထွက်ပြေး တိမ်းရှောင်နေရကာ ဆေးဝါးနှင့် ရိက္ခာများ လိုအပ်နေ", "ရန်ကုန်၊ အောက်တိုဘာ ၂၀", "စစ်ကိုင်းတိုင်း၊ ကန့်ဘလူမြို့နယ်အတွင်း အကြမ်းဖက် စစ်တပ်က ၁၀ ရက်ကြာ စစ်ကြောင်းထိုးနေ၍ ကျေးရွာ ၁၁ ရွာကျော်မှ ပြည်သူများ ထွက်ပြေး တိမ်းရှောင်နေရကာ ဆေးဝါးနှင့် ရိက္ခာများ လိုအပ်နေကြောင်း Infinity Group ထံမှ သိရသည်။", "အောက်တိုဘာလ ၇ ရက်နေ့မှ စ၍ ယနေ့ အောက်တိုဘာ ၂၀ ရက်နေ့အထိ ကန့်ဘလူမြို့နယ်အတွင်း အကြမ်းဖက် စစ်တပ်က စစ်ကြောင်းထိုးနေ၍ ချောင်းခြား၊ ဖလားရ၊ အင်းမ၊ ပင့်သာ၊ မကျည်းကုန်း(မ)၊ အုပ်ခင်း၊ ပင့်သာကြီး၊ ညောင်ကန်သာ၊ လှည်းပွဲ၊ တမာကုန်းနှင့် ဆားကျင်းကျေးရွာများမှ ပြည်သူများမှာ ရက်ရှည်စစ်ဘေးရှောင်နေရကြောင်း သိရှိရသည်။", "ကန့်ဘလူမြို့နယ်အတွင်း မိုးရွာသွန်းမှုများပြားနေ၍ ရေကြီးမှုများလည်း ဖြစ်ပေါ်နေကာ စစ်ဘေးရှောင် ပြည်သူများသည် မအိပ်ရဘဲ ညလုံးပေါက်မတ်တတ်ရပ်နေရခြင်းများလည်း ရှိကြောင်း၊ မိုးရေများ၍ ရေများ ဒူးအထိ တက်လာသည့် အတွက် ဖျားနာနေသူများလည်းရှိကြောင်း သိရသည်။", "ကန့်ဘလူမြို့နယ်အတွင်း အောက်တိုဘာ ၁၂ ရက်နေ့ ညပိုင်းတွင် စံချိန်တင် မိုးရွာသွန်းခဲ့သည့်အတွက် စစ်ဘေးရှောင်ပြည်သူများသည် မိုးရေထဲတွင် အခက်အခဲများစွာ ကြုံတွေ့ရပြီး ဝက်သအင်းရွာအနီးရှိ စစ်ရှောင်ထဲမှ သားအဖ ၂ ဦး မိုးကြိုးထိမှန်သေဆုံးခဲ့ရခြင်းလည်း ရှိကြောင်း သိရှိရသည်။", "အကြမ်းဖက်စစ်တပ်သည် ကန့်ဘလူမြို့နယ် မြောက်ခြမ်းရှိ ၎င်းတို့၏ အထိုင်စခန်းများရှိရာ ချပ်ကြီးရွာ၊ ချပ်သင်းရွဦနှင့် ကိုးတောင်ဘို့ရွာများကို ရိက္ခာပို့နိုင်ရန်အတွက် အောက်တိုဘာ ၁၂ ရက်နေ့မှ စ၍ ကန့်ဘလူ၊ ကျွန်းလှ၊ ကောလင်းလမ်းပိုင်းရှိ နေရာအများအပြားကို ကင်းပုန်းများ ဝပ်၍ နေရာယူထားခြင်းများလည်း လုပ်ဆောင်နေကြောင်း ဒေသပြည်သူများက ပြောကြားသည်။", "အောက်တိုဘာ ၁၆ ရက်နေ့တွင်မူ ကျွန်းလှမြို့မှ ထွက်လာသည့် စစ်တပ်၏ ရိက္ခာတင်ဆောင်လာသော ကား ၅ စီးကို ပင့်သာရွာနှင့် ချပ်ကြီးရွာအကြား တစ်နေရာတွင် ပြည်သူ့ကာကွယ်ရေးတပ်ဖွဲ့များမှ မိုင်းဆွဲတိုက်ခိုက်ခဲ့ရာ ကား ၁စီးထိမှန်၍ နှစ်ဖက် အပြန်အလှန်ဖြစ်ပွားခဲ့ကြောင်း၊ အောက်တိုဘာ ၁၇ ရက်နေ့ နံနက်ပိုင်းတွင်လည်း ချပ်ကြီးရွာအထိုင်စခန်းမှ ထွက်လာသည့် အကြမ်းဖက်စစ်တပ်၏ သုံးဘီးကား ၁ စီးနှင့် လှည်းတန်းကို‌ ပြည်သူ့ကာကွယ်ရေးတပ်ဖွဲ့များမှ ကြားဖြတ်မိုင်းဆွဲတိုက်ခိုက်ခဲ့ရာ သုံးဘီးကား ၁ စီးနှင့် နွားလှည်း ၂ စီးတိမ်းမှောက်ပျက်စီးသွားကြောင်း Infinity Group ထံမှ သိရှိရသည်။", "Photo – Infinity Group"]